

**APLINKOS APSAUGOS AGENTŪRA**

**TARŠOS INTEGRUOTOS PREVENCIJOS IR KONTROLĖS**

**LEIDIMAS Nr. TU (1)-59/T-U.4-6/2018**

[3] [0] [0] [0] [8] [3] [8] [7] [8]

(Juridinio asmens kodas)

**Utenos regioninis nepavojingų atliekų sąvartynas, atliekų priėmimo ir laikino saugojimo bei kompostavimo aikštelė,**

**Sąvartyno g.5, Mockėnų k. Utenos r. tel.: 8-389 69 001; el. p.: mockenai@uratc.lt**

(Ūkinės veiklos objekto pavadinimas, adresas, telefonas)

**UAB „Utenos regiono atliekų tvarkymo centras“ J. Basanavičiaus g. 59, LT-28241 Utena,**

**tel.: (8 389) 50 440, faks.: (8 389) 70 025, el. p.:** **info@uratc.lt**, ekologė Aida Sokolovienė, 8-389-700 29, aida@uratc.lt

 (Veiklos vykdytojas, jo adresas, telefono, fakso Nr., elektroninio pašto adresas)

Leidimą (be priedų) sudaro 36 lapai.

Išduotas LR AM Utenos regiono aplinkos apsaugos departamento 2008-03-31 leidimas Nr. TU (1)-59, atnaujintas 2011-12-30 ir 2013-03-18.

Pakeistas 2018 m. vasario 6 d. A. V.

Direktorė Aldona Margerienė \_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas, pavardė) (Parašas)

Šio leidimo parengti 3 egzemplioriai.

Paraiška leidimui pakeisti suderinta su:

Nacionalinio visuomenės sveikatos centro prie Sveikatos apsaugos ministerijos Utenos departamentu 2017-08-01 raštu Nr. 2.9-783 (16.10.6. 9.11)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Derinusios institucijos pavadinimas, suderinimo data)

TIPK leidimas keičiamas, nes:

Numatomas degiųjų atliekų, susidariusių po mechaninio rūšiavimo ir biologinio apdorojimo, laikymas tam skirtose degiųjų atliekų laikymo aikštelėse. Dėl šios ūkinės veiklos buvo atlikos atrankos dėl poveikio aplinkai vertinimo procedūros ir Aplinkos apsaugos agentūra 2017-05-23 raštu Nr. (28.5)-A4-5396 priėmė atrankos išvadą, kad poveikio aplinkai vertinimas neprivalomas.

**I. BENDROJI DALIS**

**1. Įrenginio pavadinimas, gamybos (projektinis) pajėgumas arba vardinė (nominali) šiluminė galia, vieta (adresas).**

Utenos regiono nepavojingų buitinių atliekų sąvartynas yra apie 4 km rytų-pietryčių kryptimi nuo Utenos miesto centro (1 km nuo rytinės miesto ribos), dešinėje kelio Utena – Tauragnai pusėje, Utenos seniūnijoje, Utenos rajone. Artimiausias sąvartynui paviršinio vandens telkinys yra į pietus 800 m. esantis Šeduikių upelis, kuris įteka į Krašuonos tvenkinį, esantį apie 1,5 km nuo sąvartyno. 10 km spinduliu apie sąvartyną saugomų teritorijų nėra. Artimiausi kultūriniai – istoriniai objektai yra Klovinių akmuo apie 2 km į šiaurę nuo sąvartyno, ir apie 2,5 km į pietvakarius esantis Nemeikščių piliakalnis. Šie objektai tiesioginio ryšio su sąvartynų neturi. Regioniniam sąvartynui privaloma 500 m. sanitarinė apsaugos zona.

Bendras sąvartyno sklypo plotas – 19,66 ha. Iš jo: Utenos regioninio sąvartyno šalinamų atliekų kaupo zona – 5,4553 ha, atliekų priėmimo ir laikino saugojimo aikštelės plotas 0,1407 ha, kompostavimo aikštelės 0,98 ha.

Utenos regioninis sąvartynas įrengtas buvusio Utenos m. buitinių atliekų sąvartyno sklype. Sklypas yra valstybinė nuosavybė. Sąvartyno sklypo žemės naudojimo paskirtis-atliekų šalinimas. Žemės sklypo pažymėjimo apie nekilnojamojo daikto ir daiktinių teisių į jį įregistravimą nekilnojamojo turto registre kopija pateikta priede Nr.5.

Utenos regioninį nepavojingų buitinių atliekų sąvartyną sudaro šios zonos:

* Uždarytas senų atliekų kaupas (plotas 32 000 m2) (TIPK leidimas Nr. TU (1)-52 panaikintas 2009 m. spalio 1d. );
* Šalinamų atliekų kaupo zona (plotas 54 553 m2);
* Kompostavimo aikštelė (plotas 9800 m2);
* Atliekų priėmimo ir laikino saugojimo aikštelė (plotas 1407 m2);
* Aptarnaujančių pastatų ir įrenginių zona (plotas 793 m2).

Utenos atliekų priėmimo ir laikino saugojimo aikštelė formuojama sklypo šiaurinėje dalyje. Įvažiavimas į aikštelę – iš sąvartyno pagrindinio kelio. Sklypo teritorijoje reljefas kylantis pietvakarių kryptimi.

Teritorija, skirta kompostavimo aikštelei yra šiaurės rytinėje regioninio sąvartyno sklypo dalyje. Reljefas šioje teritorijoje žemėjantis į šiaurės pusę. Šiaurės pietų kryptimi eina kelias, likusioje dalyje miško teritorija ir pieva. Kompostavimo aikštelės įrenginiams skirtas pastatas suprojektuotas aikštelės vakarinėje pusėje priblokuojant prie Utenos regioninio sąvartyno transporto priemonių garažo.

Atliekų priėmimo ir laikino saugojimo bei kompostavimo aikštelė yra Utenos regioninio nepavojingų atliekų sąvartyno teritorijoje. Šioje teritorijoje saugotinų želdinių bei vejų nėra. Kadangi atliekų priėmimo ir laikino saugojimo bei kompostavimo aikštelė yra šalia senojo Mockėnų sąvartyno, kuris buvo eksploatuojamas apie 20 metų tai tikėtina, kad joje jau susiformavo sąvartynams būdinga gyvūnijos populiacija (graužikai, varniniai ir kiriniai paukščiai).

Atliekų priėmimo ir laikino saugojimo aikštelės plotas 1407 m2.

Kompostavimo aikštelės plotas: kompostavimo laukas (9800 m2), patalpa kompostavimo aikštelės įrenginiams (170.1 m2).

Sanitariniai atstumai nepažeidžiami. Išlaikomi leidžiami sanitariniai apsauginiai atstumai nuo atliekų priėmimo ir laikino saugojimo aikštelės iki gyvenamųjų ir visuomeninių pastatų ne mažiau kaip 50 m. o nuo organinių kompostavimo atliekų SAZ ne mažiau kaip 500 m. iki gyvenamųjų pastatų.

Utenos regioninio nepavojingų atliekų sąvartyno projektinis pajėgumas yra 1,045 mln. t. per 20 metų (52 250 t/m).

Statybinių atliekų aikštelės projektinis pajėgumas yra 500 000 t per 20 metų (25 000 t/m).

Utenos atliekų priėmimo ir laikino saugojimo aikštelės projektinis pajėgumas yra 245 t/m.

Kompostavimo aikštelės projektinis pajėgumas iki 6210 t/metus.

 **Degiųjų atliekų laikymo aikštelių projektiniai pajėgumai.**

 Aikštelėje Nr. 1., kurios plotas yra 3000 m2- projektinis pajėgumas yra 4279,0 t./metus.

 Aikštelėje Nr. 2., kurios plotas yra 15000 m2- projektinis pajėgumas yra 31269 t./metus.

**2. Ūkinės veiklos aprašymas.**

 **Atliekų tvarkymo technologija**

Atliekos į sąvartyną priimamos iš atliekų turėtojų vadovaujantis LR Aplinko ministro 2000-10-18 įsakymu Nr. 444 patvirtintomis „Atliekų sąvartynų įrengimo, eksploatavimo, uždarymo ir priežiūros po uždarymo taisyklėmis“, galiojančio TIPK leidimo, jo priedų bei kitų galiojančių norminių aktų reikalavimais.

**Nepavojingų atliekų sąvartyne galima šalinti šias atliekas:**

1. komunalines atliekas;
2. kitas atliekas, kurios nepriskiriamos pavojingoms atliekoms pagal Atliekų tvarkymo taisyklėse pateiktą pavojingų atliekų apibrėžimą;
3. stabilias, nereaguojančias (pvz., sukietintas ar sustiklintas) pavojingas atliekas, iš kurių išplaunamas filtratas yra ekvivalentiškas filtratui, išplaunamam iš nepavojingų atliekų. Šių pavojingų atliekų negalima šalinti sekcijose, kuriose šalinamos biodegraduojamos nepavojingos atliekos.
4. Atliekos, turinčios asbesto, turi būti šalinamos Darbo su asbestu taisyklėse nustatyta tvarka atskiroje sekcijoje, įrengtoje prie bet kokios klasės sąvartyno pagal inertinių atliekų sąvartynų reikalavimus ir pažymėtoje įspėjamaisiais užrašais.
5. Neapdorotos nepavojingos statybinės atliekos gali būti naudojamos laikiniems keliams atliekų sąvartynuose tiesti ir atliekų sluoksniams perdengti Statybinių atliekų tvarkymo taisyklėse, patvirtintose Lietuvos Respublikos aplinkos ministro 2006 m. gruodžio 29 d. įsakymu Nr. D1-637, nustatyta tvarka.

Sąvartyne draudžiama šalinti:

* 1. skystas atliekas;
	2. sprogstamąsias, oksiduojančias, labai degias, degias ir ėsdinančias atliekas (pasižyminčias viena ar keliomis pavojingomis savybėmis, nurodytomis 2014 m. gruodžio 18 d. Komisijos reglamento (ES) Nr. 1357/2014 (toliau – Komisijos reglamentas Nr. 1357/2014), kuriuo pakeičiamas Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas III priedas (OL 2014 L 365, p. 89), III priede „Savybės, dėl kurių atliekos tampa pavojingos“);
	3. infekuotas ir kitas medicinines atliekas (pasižyminčias Atliekų tvarkymo taisyklių 1 priedo skyriaus „I. Vertinimas ir klasifikavimas“ 2.2.1. papunktyje nurodytomis savybėmis), kūno dalis ir (ar) organus, susidarančius sveikatos priežiūros ar veterinarijos įstaigose;
	4. ozono sluoksnį ardančias medžiagas (šaldymo agentus, halonus ir kt.) bei šias medžiagas turinčią įrangą;
	5. smulkintas bei nesmulkintas padangas;
	6. pramoninių ir automobiliams skirtų baterijų ir akumuliatorių atliekas. Šalinti sąvartynuose leidžiama tik baterijų ir akumuliatorių, kurie buvo apdoroti ir perdirbti Europos Komisijos geriausių prieinamų gamybos būdų informaciniuose dokumentuose su paskutiniais pakeitimais (skelbiamuose Europos taršos integruotos prevencijos ir kontrolės biuro tinklalapyje http://eippcb.jrc.es) nustatytus arba aukštesnius aplinkos apsaugos, visuomenės sveikatos saugos ir atliekų tvarkymo reikalavimus atitinkančiose įmonėse, liekanas;
	7. neapdorotas ir po apdorojimo tinkamas perdirbti ar kitaip panaudoti atliekas, išskyrus inertines atliekas, kurių apdoroti techniškai neįmanoma, ir visas kitas atliekas, kurių apdorojimas nemažina jų kiekio arba pavojaus žmonių sveikatai ir aplinkai
	8. atskirai surinktas elektros ir elektroninės įrangos atliekas, kuriose nebuvo apdorotos pagal Elektros ir elektroninės įrangos bei jos atliekų tvarkymo taisyklių reikalavimus;
	9. nuotekų dumblą.
	10. sodų, parkų ir želdynų tvarkymo biodegraduojančias atliekas;
	11. pavojingas atliekas, pasižyminčias viena ar keliomis pavojingomis savybėmis, nurodytomis Komisijos reglamente Nr. 1357/2014, išskyrus atliekas, nurodytas Atliekų sąvartynų įrengimo, eksploatavimo, uždarymo ir priežiūros po uždarymo taisyklių 37.1-37.4 punktuose, galima šalinti tik pavojingų atliekų sąvartyne.

Atliekos į sąvartyną gabenamos įprastais atliekų surinkimo sunkvežimiais arba į sąvartyną atliekas pristato fiziniai bei juridiniai asmenys transporto priemonėmis. Atliekos į sąvartyną gali būti priimamos pagal sudarytą atliekų tvarkymo sutartį su sąvartyno operatoriumi - UAB „Utenos regiono atliekų tvarkymo centras“. Sutartyje nustatoma apmokėjimo už pristatomas atliekas tvarka, atliekų pristatymo tvarka bei sankcijos už sutartinių įsipareigojimų nevykdymą. Esant vienkartiniam atliekų pristatymui atsiskaitoma vietoje arba atliekų turėtojui išsiunčiama sąskaita – faktūra mėnesio gale.

Įmonės ir organizacijos, kurios įveža atliekas į sąvartyną, turi pateikti užpildytą nustatytos formos deklaraciją. Užpildant atliekų deklaraciją fiksuojami šie duomenys:

•atliekų turėtojo pavadinimas;

•atliekų vežėjo pavadinimas;

•atliekų atvežimo data;

•automašinos ir jos priekabos valstybiniai registracijos numeriai;

•geografinis atliekų kilmės kodas pagal Atliekų susidarymo ir tvarkymo apskaitos ir ataskaitų teikimo taisyklių 12 priedą;

•atliekų kilmės kodas pagal Atliekų susidarymo ir tvarkymo apskaitos ir ataskaitų teikimo taisyklių 13 priedą;

•atliekų sąrašo kodas ir pavadinimas pagal Atliekų tvarkymo taisyklių 1 priedą;

•atliekų kiekis tonomis.

Sąvartyno operatorius atlieka atvežtų atliekų vizualinę kontrolę. Siekiant nustatyti, ar atliekos atitinka siuntėjo arba vežėjo dokumentuose pateiktą aprašymą, sąvartyno operatorius patikrina atliekas prie įvažiavimo. Jei atliekos neatitinka sąvartyno TIPK leidimo sąlygų ar atliekų, priimtinų į nepavojingų atliekų sąvartynus kriterijų, atliekos nepriimamos, o sąvartyno operatorius nedelsdamas informuoja apie tai Aplinkos ministerijos Utenos regiono aplinkos apsaugos departamentą. Už saugų į sąvartyną nepriimtų atliekų sutvarkymą atsako atliekų turėtojas.

Atliekas atvežusio autotransporto eismas priėmimo zonoje reguliuojamas šviesoforu. Priimamų atliekų apskaitai sąvartyne įrengta atliekų apskaitos sistema su automobilinėmis svarstyklėmis ir kompiuterine įranga. Automobilinės svarstyklės prijungiamos prie kompiuterinės sistemos atvežtų atliekų rūšiai ir kiekiui registruoti.

Po svėrimo, registravimo ir apžiūros sąvartyno operatorius transporto priemones nukreipia į atliekų iškrovimo vietą. Transporto priemonės vairuotojas turi laikytis sąvartyno operatoriaus nurodymų ir važiuoti tik nurodyta kryptimi. Išpylęs atliekas, sunkvežimis važiuoja į ratų plovimo punktą. Iš sąvartyno automobilis gali išvažiuoti tik nuplautais ir dezinfekuotais ratais.

Sąvartyne atliekos iškraunamos sekcijoje mechaniniu būdu. Atvežtos atliekos paskirstomos buldozeriu. Šalinamos atliekos kraunamos minimalaus ploto kaupo darbo zonoje, pilamos apie 2 metrų storio sluoksniais, lyginamos ir tankinamos kompaktoriumi. Supiltų ir sutankintų atliekų sluoksniai, ne storesni nei 2 metrai, perdengiami grunto ar kitų inertinių medžiagų (pvz.; susmulkintų statybinių atliekų, stabilato, gatvių sąšlavų) tarpsluoksniais šiltuoju metų periodu (balandžio - rugsėjo mėn.). Perdengimai planuojami šiltuoju metų periodu dėl šių priežasčių:

* Grunto perdengimai mažina sąvartyno tūrį, tačiau gali apsunkinti sąvartyno dujų išgavimą.
* Atliekų sluoksnius reikalaujama perdengti gruntu ar kita panašia medžiaga, siekiant sumažinti nemalonius kvapus ir atliekų išnešiojimą po sąvartyno teritoriją; šiems neigiamiems veiksniams išvengti ar sumažinti yra numatyta įrengti sąvartyno dujų surinkimo sistemą (sumažės nemalonus pūvančių atliekų kvapas) bei numatytas aukštas atliekų suspaudimo kompaktoriumi laipsnis (iki 0,9-1,2 t/m3) (suspaudus atliekas iki tokio laipsnio, jos įgauna sukibimą, tampa drėgna mase, ir tokiu būdu sumažėja atliekų išnešiojimo galimybė vėjuotomis dienomis).
* Jei nepavyktų sumažinti sąvartyno kvapo bei šiukšlių išnešiojimo aukščiau įvardintomis priemonėmis, tuomet atliekų sluoksniai būtų perdengiami ir šaltuoju metų periodu, esant aplinkos oro temperatūrai aukštesnei nei 00C.

Asbesto turinčių atliekų šalinimas

Sąvartyno sekcijos, kurioje šalinamos atliekos, savo sudėtyje turinčios asbesto, plotas yra 2000 m2. Asbesto atliekų sekcijos eksploatacija nekels pavojaus aplinkai, darbuotojams ir gyventojams. Priimant asbesto turinčias atliekas iš atliekų turėtojų, bus laikomasi Darbo su asbestu nuostatų. Darbo procesas bus organizuojamas taip, kad būtų kuo labiau sumažintas asbesto atliekų dulkėjimas. Sąvartyne asbesto turinčios atliekos yra priimamos iš fizinių ir juridinių asmenų. Juridiniai ir fiziniai asmenys atliekas turinčias asbesto atveža uždengtas, siekiat išvengti asbesto dulkių sklaidos ore. Atvežtos asbesto turinčios atliekos yra apžiūrimos sąvartyno priėmimo zonoje. Atliekų priėmėjas patikrina atliekų dokumentų atitikimą atvežtoms atliekoms, apžiūri ar atliekose nėra pašalinių, draudžiamų sąvartyne šalinti atliekų. Po to atliekos yra pasveriamos automobilinėmis svarstyklėmis. Atlikus atliekų priėmimo procedūras autotransporto priemonė su atliekomis nukreipiama į asbesto atliekų tvarkymo zoną. Jei iškrovimo metu pastebimos pažeistos pakuotės arba asbesto plaušeliai yra atviri, jie yra sudrėkinami. Įrengtoje asbesto gaminių šalinimo sekcijoje asbesto turinčios atliekos bus tvarkomos laikantis Darbo su asbestu nuostatų bei vadovaujantis sąvartyno Atliekų naudojimo ar šalinimo techninių reglamentu. Sekcija bus pažymėta įspėjamaisiais ženklais. Šalinamos atliekos bus tankinamos kartą per mėnesį buldozeriu arba specialiu atliekų tankintuvu ir perdengiamos 1 m. grunto sluoksniu. Šie darbai organizuojami taip, kad būtų išvengta asbesto atliekų dulkėjimo, esant poreikiui atliekos drėkinamos. Darbuotojų rūkymo vietos įrengtos už sąvartyno kaupo ribų.

**Atliekų priėmimo ir laikino saugojimo aikštelė.**

Utenos atliekų priėmimo ir laikino saugojimo aikštelė (toliau- APLSA) skirta stambiagabaritinių, statybinių, ir buities pavojingų atliekų surinkimui. Į aikštelę tai pat priimamos medienos, elektros ir elektroninės įrangos atliekos, antrinės žaliavos. Aikštelė skirta tik fiziniams asmenims. Atliekas gyventojai į atliekų priėmimo ir laikino saugojimo aikštelę atveža savo transportu ir supakuotas taip, kad pakuotės netrukdytų vizualiai nustatyti, kad atliekos yra priimtinos į aikštelę.

Atliekų vežimą aikštelės teritorijoje organizuoja aikštelės darbuotojas - priėmėjas. Gyventojo transporto priemonė, įvažiavusi per įvažiavimo vartus ir pristačiusi atliekas, pirmiausiai sustoja atliekų priėmimo zonoje, kur jos apžiūrimos, apskaitomos bei aikštelės darbuotojas nurodo, kur kokias nepavojingas atliekas galima iškrauti. Tuomet transporto priemonė privažiuoja prie atitinkamo konteinerio ir, iškrovus atliekas, išvažiuoja iš aikštelės per vartus. Pavojingas atliekas (liuminescencines lempas, pavojingoms priskiriamas EEĮ atliekas, buities pavojingas atliekas, išeikvotus akumuliatorius, baterijas ir pan.) darbuotojas išrūšiuoja pats ir atitinkamai paskirsto pavojingų atliekų sandėlyje. Atliekų turėtojas ypatingai pavojingas atliekas – gyvsidabrio, nuodų graužikams, lengvai užsidegančių medžiagų ar kitų ypač toksiškų medžiagų atliekas – pateikia tik atliekų priėmėjui, kuris jas patalpina į specialią tarą. Neaiškios kilmės medžiagos dedamos į atskirą tarą.

 Visos pristatytos atliekos registruojamos atliekų tvarkymo apskaitos žurnale, vadovaujantis Atliekų tvarkymo taisyklėmis.

 Aikštelėje apdorojamos (ardomos) didžiosios atliekos (tinkamos ardymui) – seni baldai, langai, durys. Ardant senus baldus atskiriamas metalas, mediena, stiklas ir tekstilės dirbiniai. Atvežti baldai iškraunami aikštelėje, tuomet atliekų priėmėjas juos išardo, atskirtas dalis patalpina į atitinkamus konteinerius. Minkšta (tekstilinė) baldų dalis, stiklas šalinami sąvartyne (šios atliekos dedamos į utilizavimui netinkamų atliekų konteinerį), lakuotas, dažytas medis- statybinių atliekų aikštelėje, švari mediena perduodama kompostavimui į žaliųjų atliekų kompostavimo aikštelę, metalo laužas perduodamas metalo laužą superkančioms įmonėms. Metalo atliekos laikomos ant asfalto dangos iki jų pridavimo.

Ardant langus ir duris susidarys stiklo ir medienos atliekos. Stiklo atliekos bus perduodamos atliekos tvarkančioms įmonėms, netinkamas stiklas- šalinimui sąvartyne, susidariusi švari mediena perduodama žaliųjų atliekų kompostavimo aikštelei, dažytas lakuotas medis- statybinių atliekų aikštelei.

 **Statybinių atliekų priėmimo tvarka.**

**Statybos ir griovimo atliekos** – tai atliekos, susidarančios atliekant smulkius patalpų statybos (griovimo) ar remonto darbus, kuriems vykdyti teisės aktų nustatyta tvarka nėra privalomas statybos leidimas ar rašytinis pritarimas statinio projektui.

Į Utenos atliekų priėmimo ir laikino saugojimo aikštelę vienas namų ūkis nemokamai gali pristatyti iki 200 kg mišrių statybos ir griovimo atliekų (17 09 04).

Aikštelės operatorius atlieka vizualinę statybos ir griovimo atliekų kontrolę. Nustačius, jog galima atlikti statybos ir griovimo atliekų rūšiavimą, atliekų turėtojui nurodoma, kur sudėti išrūšiuotas atliekas. Po rūšiavimo likusi frakcija, nukreipiama šalinimui į sąvartyną arba statybinių atliekų aikštelę.

Statybos ir griovimo atliekų kiekiui viršijus 200 kg, atliekos yra apmokestinamos pagal nustatytą tvarką.

Atliekos, turinčios asbesto, atvežtos į APLSA šalinamos sąvartyno sekcijoje, kurioje šalinamos atliekos, savo sudėtyje turinčios asbesto.

**Aikštelės infrastruktūra.**

Sunkioms atliekoms priimti ir transportuoti bus naudojamos mažosios mechanizacijos priemonės:

* Aukštai keliantis rankinis hidraulinis keltuvas. Kėlimo galia 1000 kg. Kėlimo aukštis 1500 mm.
* Žemo kėlimo vežimėlis. Kėlimo galia 1000 kg. Kėlimo aukštis 200 mm.

Aikštelėje atliekoms laikyti naudojama 10 konteinerių: 14 m3 3 vnt. statybos ir griovimo atliekoms, 35 m3 1 vnt. – stambiagabaritėms atliekoms, 30 m3 1 vnt. popieriaus ir kartono atliekoms, 1,1 m3 5 vnt. stiklo, plastiko, PET atliekoms.

Prie konteinerių stovi aiškiai įskaitomi užrašai su atliekų pavadinimais. Pavojingų atliekų konteineriai ir talpos yra sandarūs ir atitinkamai paženklinti pagal Atliekų tvarkymo taisyklių reikalavimus.

**Pavojingų atliekų laikymas.** Surinktos pavojingos atliekos laikomos specialiose talpose pavojingų atliekų sandėlyje ir pastogėje, kurie įrengti šalia buitinio tarnybinio pastato.

* Konteineris lempoms – 1 vnt.
* Konteineris akumuliatoriams – 1 vnt.
* Plastmasinės statinės 200 l talpos – 2 vnt.
* Plastmasinės statinės 100 l talpos – 12 vnt.
* Plastmasinės statinės 50 l talpos – 12 vnt.
* Stiklainis su guminiu dangteliu 3 l gyvsidabriui – 2 vnt.

**Biologiškai skaidžių atliekų kompostavimo aikštelė**

Kompostavimo aikštelė skirta biodegraduojančių atliekų priėmimui, perdirbimui, bei pagamintos kompostinės medžiagos sandėliavimui iki išvežimo. Aikštelė padengta asfaltbetonio danga, su latakais paviršinių nuotekų surinkimui. Kompostavimo aikštelėje priimamos kompostavimui tinkamos (želdynų karpymo, sodų, daržininkystės, miškininkystės ir panašios) atliekos. Atliekų priėmimo procedūra yra ta pati kaip ir į sąvartyną atvežtų atliekų.

 Į kompostavimo aikštelę atliekas pristato transporto priemonėmis miesto tvarkymo įmonės bei patys Utenos miesto gyventojai ir kiti pavieniai atliekų tiekėjai.

Kompostavimo aikštelėje bus atliekamos šios operacijos:

* Atliekų iškrovimas iš pristatytojų transporto priemonių į kaupus priėmimo zonoje;
* Žaliųjų atliekų smulkinimas;
* Kompostuojamo mišinio sukrovimas į kompostavimo kaupus;
* Kompostavimo mišinio perkrovimas krautuvu iš vienų kaupų į kitus įvertinus komposto perkrovimo technologinį poreikį .
* Kompostavimo mišinio brandinimas kaupuose;
* Gatavo komposto laikinas laikymas;
* Komposto pakrovimas išvežimui.

Kompostavimo aikštelės darbas – sezoninis, kompostavimo sezono trukmė apie 200 parų priklausomai nuo kompostuojamų atliekų sudėties ir oro sąlygų, numatant pakartotinį kaupų perkrovimą-aeravimą. Paviršinės nuotekos nuo kompostavimo bus surenkamos lietaus vandens rezervuare ir panaudojamo kompostuojamų atliekų laistymui. Nukritus komposto masės drėgmei žemiau 40 %, reikia drėkinti. Drėkinama smulkiomis srovelėmis, kad nebūtų suardyta komposto struktūra.

Kompostavimas -biocheminis procesas, kurio metu organinių medžiagų junginiai, veikiant mikroorganizmams ir dalyvaujant deguoniui, transformuojami į mineralines medžiagas. Pagamintame iš organinių atliekų komposte esančios mineralinės medžiagos turi įtakos dirvos fizinėms ir cheminėms savybėms (pagerina vandens-oro ir maisto medžiagų santykį). Mikroorganizmai, esantys komposte, praturtina dirvos mikroflorą ir mikrofauną, skatindami dirvožemio biologinio gyvenimo intensyvumą. Kompostas gali būti naudojamas kaip trąša, medžiaga dirvožemio struktūrai atkurti ir biokuras šiltnamiams.

Biologiškai skaidžių atliekų tvarkymui naudojami ratinis frontalinis krautuvas, šakų smulkintuvas ir sijotuvas-būgninis rėtis. Prieš kompostavimo pradžią organinės atliekos kaupiamos priėmimo zonoje. Atliekos prieš kompostavimą susmulkinamos specialia įranga, kad žymiai greičiau daugintųsi mikroorganizmai ir pagreitėtų biodegradacijos procesas. Prieš susmulkinant atliekas, iš jų išrenkamos netinkamos kompostavimui atliekos ir įvairūs pašaliniai daiktai, kurie gali sugadinti kompostavimo įranga bei pakenkti komposto kokybei (akmenys, plastiko, stiklo, metalo ir kitokie daiktai ar netinkamų medžiagų priemaišos). Naudojant ratinį krautuvą susmulkintos atliekos kraunamos į kaupus. Į kaupo pagrindą 10-15,0 cm sluoksniu gali būti sudedamos senas kompostas, pjuvenos ar kitos drėgmę sugeriančios medžiagos. Toks sluoksnis sudaro geresnes sąlygas aeracijai. Tarpas tarp kaupų numatomas toks, kad būtų patogu dirbti su mechanizmais. Krūvos paviršius gali būti užpilamas komposto arba žemės sluoksniu, kad nesklistų kvapas. Prasidėjus sezonui ir esant pakankamam kiekiui atliekų, galima iš karto suformuoti visus kaupus. Norint pagreitinti kompostavimo procesą, suformuoti kaupai gali būti dažniau perkasami, kad geriau vyktų atliekų aeracija.

**Statybinių atliekų aikštelė:**

Stambias statybines atliekas į statybinių atliekų aikštelę atveža tiek fiziniai, tiek juridiniai asmenys. Atliekos į aikštelę gabenamos įprastais atliekų surinkimo sunkvežimiais. Iškrautos atliekos perstumiamos buldozeriu. Atliekos smulkinamos mobiliu mechaniniu smulkintuvu. Tinkamos naudoti statybinės (inertinės) atliekos (betono, plytų, čerpių atliekos ir kt.) sandėliuojamos atskirose krūvose ir periodiškai smulkinamos (apdorojamos) mobiliu mechaniniu smulkintuvu. Susmulkinta inertinių nepavojingų statybinių atliekų frakcija panaudojama sąvartyne (kelių įrengimui, taisymui, atliekų tarpiniams sluoksniams). Likusi netinkamų naudoti statybinių atliekų frakcija šalinama sąvartyne.

**3. Veiklos rūšys, kurioms išduodamas leidimas:**

**1 lentelė. Įrenginyje leidžiama vykdyti ūkinė veikla**

|  |  |
| --- | --- |
| Įrenginio pavadinimas | Įrenginyje leidžiamos vykdyti veiklos rūšies pavadinimas pagal Taisyklių 1 priedą ir kita tiesiogiai susijusi veikla |
| 1 | 2 |
| Utenos regioninis nepavojingųjų atliekų sąvartynas, atliekų priėmimo ir laikino saugojimo bei kompostavimo aikštelės, Mockėnų km. Utenos raj. | 5.5. sąvartynai, kaip apibrėžta Atliekų tvarkymo įstatyme, priimantys daugiau negu 10 tonų atliekų per dieną arba kurių bendras pajėgumas didesnis kaip 25 000 tonų, išskyrus inertinių atliekų sąvartynus; |

**4. Veiklos rūšys, kurioms priskirta šiltnamio dujas išmetanti ūkinė veikla, įrenginio gamybos (projektinis) pajėgumas.**

Skyrius nepildomas, nes ūkinėje veikloje pasikeitimų, susijusių su šiltnamio efektą sukeliančiomis dujomis, nėra.

**5. Informacija apie įdiegtą vadybos sistemą.** Nepildoma, nes ūkinėje veikloje pasikeitimų nėra.

Šiuo metu įmonėje aplinkos apsaugos vadybos sistemos nėra įdiegtos. Visi bendrovės darbuotojai savo darbe vadovaujasi galiojančiais Lietuvos Respublikos aplinkosaugą reglamentuojančiais norminiais aktais, taršos integruotos prevencijos ir kontrolės leidimo nustatytomis sąlygomis, pareiginėmis instrukcijomis bei direktoriaus įsakymais. Paraiškos priede Nr. 10 pateikiamas direktoriaus įsakymu patvirtintas bendrovės veiklos valdymas ir kontrolė aplinkosauginiu aspektu.

**6. Asmenų atsakomybė pagal pateiktą deklaraciją.**

UAB „Utenos regiono atliekų tvarkymo centras“ direktoriaus įsakymu paskirtas asmuo, atsakingas už aplinkos apsaugą, yra sąvartyno eksploatacijos vadovas. Už pavojingų atliekų tvarkymo organizavimą atsakingi: įmonės vadovas, sąvartyno eksploatacijos vadovas, aikštelių eksploatavimo inžinierius, už atliekų priėmimo ir laikino saugojimo bei kompostavimo aikštelės bendrąją tvarką bei dokumentų pildymą ir tvarkymą atsakingas atliekų priėmimo aikštelės vedėjas (-a)/operatorius (-ė). Už tinkamą dokumentų pildymą, jų apskaitą atsakingas Utenos regioniniame nepavojingų atliekų sąvartyne atliekas priimantis personalas.

**2 lentelė. Įrenginio atitikties GPGB palyginamasis įvertinimas.** Lentelė nepildoma, nes ūkinėje veikloje pasikeitimų nėra.

**II. LEIDIMO SĄLYGOS**

**3 lentelė. Aplinkosaugos veiksmų planas**

Lentelė nepildoma, kadangi Aplinkosaugos veiksmų planas nėra rengiamas.

**7. Vandens išgavimas.**

Sąvartyne geriamos kokybės vanduo bus naudojamas ūkio- buities reikmėms tarnybiniame buitiniame pastate ir dezinfekavimo aikštelėje bei statinių vidaus ir išorės gaisrų gesinimui. Vandentiekio įvadas atvedamas iš Utenos m. Pramonės g. į tarnybinį pastatą. Iš tarnybinio pastato vanduo paduodamas į pagalbinius pastatus, kuriuose vanduo bus naudojamas vidaus gaisrų gesinimui ir darbuotojų buities reikalams. Taip pat vanduo privedamas prie ratų dezinfekavimo aikštelės, šulinyje įrengiant laistymo čiaupus.

Geriamojo vandens poreikis per parą sudarys:

Darbuotojams …………………………………….Qd= 0.325 m3/d;

Dušams …………………………………………..Qd= 2.500 m3/d;

Iš viso per parą ūkio – buities reikalams **Qd= 2,825 m3/d.**

Per metus..................................................................Q= 710,0 m3/m.

Valandos maksimalus................................................. Qh= 2,12 m3/h.

Sekundinis skaičiuotinas ……………………………..Qs= 0,6 l/s

Lietaus vanduo bus leidžiamas į priešgaisrinius rezervuarus, jiems prisipildžius perteklinis vanduo išleidžiamas į šalia esantį melioracijos griovį.

**4 lentelė. Duomenys apie paviršinį vandens telkinį, iš kurio leidžiama išgauti vandenį, vandens išgavimo vietą ir leidžiamą išgauti vandens kiekį**.

Lentelė nepildoma, kadangi vanduo iš paviršinių vandens telkinių nėra išgaunamas.

**5 lentelė. Duomenys apie leidžiamą išgauti požeminio vandens kiekį.**

Lentelė nepildoma, kadangi vanduo iš paviršinių vandens telkinių nėra išgaunamas.

**8. Tarša į aplinkos orą.**

Katilinė a.t.š.001

Tarnybinės buitinės patalpos (200 m2) dienos metu šildomos kietu kuru (mediena) (katilo galingumas 50 kW), nakties metu elektriniais radiatoriais. Per šildymo sezoną (~5 mėn.) sunaudojama iki 20 m3 medienos, kurią įmonė perkama iš privačių miškų savininkų. Deginant malkas į aplinkos orą išmetami teršalai - anglies monoksidas (CO), azoto oksidai (NOx), sieros dioksidas (SO2) ir kietosios dalelės (KD). Išmetamų teršalų kiekis apskaičiuotas remiantis sunaudotu kuro kiekiu.

Uždarytas atliekų kaupas. Dujų surinkimo ir deginimo sistema a.t.š.002

Visa regioninio sąvartyno dujų surinkimo esama sistema, bei dujų deginimo fakelas pagal sutartį yra perduotos UAB „Umaro energija“. Sąvartyno dujų deginimo fakelas neeksploatuojamos, dujos uždaru dujotiekiu tiekiamos UAB „Umaro energija“. Biodujų deginimo žvakės dirbs kaip avarinis dujas deginantis įrenginys. Remiantis LR AM 2004 m. vasario 11 d. Nr. D1-68 įsakymu pagal patvirtintas stacionarių taršos šaltinių išmetamų į aplinkos orą teršalų laboratorinės kontrolės metodines rekomendacijas nėra galimybės atlikti matavimų. Išmetamų teršalų kiekis nustatytas remiantis Techniniame projekte numatytais kiekiais ir darbo laiku.

**6 lentelė. Leidžiami išmesti į aplinkos orą teršalai ir jų kiekis.**

|  |  |  |
| --- | --- | --- |
| **Teršalo pavadinimas** | **Teršalo kodas** | **Leidžiama išmesti, t/m.**  |
| 1 | 2 | 3 |
| Azoto oksidai (A) | 250 | 0,031 |
| Anglies monoksidas(A) | 177 | 0,201 |
| Kietosios dalelės(A) | 6493 | 0,039 |
| Sieros dioksidas(A) | 1753 | 0,012 |
| Anglies monoksidas (B) | 5917 | 0,00017 |
| Azoto oksidai (B) | 5872 | 0,00034 |
| Sieros dioksidas (B) | 5897 | 0,00136 |
| Amoniakas  | XXXXXXXX | XXXXXXXX |
| Lakieji organiniai junginiai (abėcėlės tvarka): | 308 |  |
| Lakūs organiniai junginiai | XXXXXXXX | 0,00003 |
| Kiti teršalai (abėcėlės tvarka): | XXXXXXXX | XXXXXXXXX |
|  | Iš viso: | 0,2849 |

**7 lentelė. Leidžiama tarša į aplinkos orą**

Įrenginio pavadinimas **Utenos regioninis nepavojingų atliekų sąvartynas, atliekų priėmimo ir laikino saugojimo bei kompostavimo aikštelė**

|  |  |  |  |
| --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | Leidžiama tarša |
| Nr. | pavadinimas | kodas | vienkartinisdydis | metinė,t/m. |
| vnt. | maks. |
| 1 | 2 | 3 | 4 | 5 | 6 | 7 |
| Katilinė | 001 | Anglies monoksidas(A) | 177 | mg/Nm3 | nenormuojama | 0,201 |
| Azoto oksidai (A) | 250 | mg/Nm3 | nenormuojama | 0,031 |
| Sieros dioksidas (A) | 1753 | mg/Nm3 | nenormuojama | 0,012 |
| Kietosios dalelės (A) | 6493 | mg/Nm3 | nenormuojama | 0,039 |
| Iš viso įrenginiui | 0,283 |
| Biodujų deginimo katilas (žvakė) | 002 | Anglies monoksidas(B) | 5917 | g/s | 0,047 | 0,00017 |
| Azoto oksidai (B) | 5872 | g/s | 0,094 | 0,00034 |
| Sieros dioksidas (B) | 5897 | g/s | 0,377 | 0,00136 |
| Lakieji organiniai junginiai | 308 | g/s | 0,008 | 0,00003 |
|  |  | Iš viso įrenginiui | 0,0019 |
| **Iš viso**  | **0,2849** |

**8 lentelė. Leidžiama tarša į aplinkos orą esant neįprastoms (neatitiktinėms) veiklos sąlygoms.**

Lentelė nepildoma, nes tarša į aplinkos orą esant neįprastoms veiklos sąlygoms nebus vykdoma.

**9. Šiltnamio efektą sukeliančios dujos (ŠESD).**

Skyrius nepildomas, nes ūkinė veikla nepatenka į Lietuvos Respublikos klimato kaitos valdymo finansinių instrumentų įstatymo pirmame priede nurodytų veiklų sąrašą.

**9 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede.** Nepildoma, nes ūkinė veikla nepatenka į Lietuvos Respublikos klimato kaitos valdymo finansinių instrumentų įstatymo pirmame priede nurodytų veiklų sąrašą

**10. Teršalų išleidimas su nuotekomis į aplinką ir (arba) kanalizacijos tinklus.**

Sąvartyne susidaro šios nuotekos:

* Lietaus vanduo nuo asfaltuotų ir betonuotų dangų;
* Lietaus vanduo nuo pastatų;
* Sąvartyno filtrato nuotekos;
* Buities nuotekos iš tarnybinio pastato;
* Technologinės nuotekos iš sunkvežimių ratų plovyklos.
* Mechaninio-biologinio apdorojimo įrenginių buitinės nuotekos iš pastato;
* Mechaninio-biologinio apdorojimo įrenginių filtrato nuotekos.

Utenos regioninis nepavojingų atliekų sąvartynas.

Nuotekų kiekius sudarys ūkio-buities nuotekos iš pastatų ir sąvartynų kaupuose susidarantis filtratas. Sąvartyno sekcijų filtrato susidarys:

Per metus -12145,7 m3/m

Per parą – 33,3 m3/d.

Per valandą – 1,4 m3/h

Skaičiuotinas sekundinis – 0,4 l/s

Sąvartyno filtratas surenkamas atskirai nuo neužteršto vandens. Sąvartyno kaupo dugnas izoliuotas, apsaugantis nuo bet kokios taršos sklidimo į požeminę aplinką, su įrengta filtrato surinkimo drenažine sistema. Filtrato nuotekos pirmiausiai patenka į du rezervuarus po 50,0 m3 talpos (filtrato sukauptuvus). Šalia rezervuarų įrengta požeminė nuotekų siurblinė su dviem sausai montuojamais nuotekų siurbliais. Iš nuotekų siurblinės nuotekos spaudimine buitinių nuotekų linija paduodamos į Utenos m. vandens valymo įrenginius. Ant spaudiminės linijos įrengtas ultragarsinis nuotekų skaitiklis. (Pridedama sutartis su UAB ,,Utenos vandenys“ Paraiškos priede Nr. 8).

Technologinės nuotekos iš ratų plovimo aikštutės, ūkio – buities nuotekos susimaišo filtrato sukauptuve ir nuotekų nuvedimo linija išleidžiamos į UAB ,,Utenos vandenys“ nuotekų valymo įrenginius.

Nuotekos nuo pastatų paviršių pirmiausiai patenka į du priešgaisrinius vandens rezervuarus po 108,0 m3 talpos, kuriuose išlyginami pritekėjimo netolygumai. Perteklius išleidžiamas į melioracijos griovį. Paviršinės nuotekos nuo asfaltuotų sąvartyno dangų (plotas 5419,80 m2) nukreipiamos į naftos purvo gaudykles ir išleidžiamos į melioracijos griovį. Iš viso nuo Utenos regioninio nepavojingų atliekų sąvartyno administracinės teritorijos į melioracijos griovį pateks apie 2361,6 m3/m, nuo privažiavimo keliu apie 957 m3/metus.

Mechaninio ir biologinio apdorojimo įrenginiai

Mechaninio apdorojimo įrenginiuose buitinės nuotekos ir susidarančios gamybinės nuotekos išleidžiamos į esamą sąvartyno nuotakyną ir nuvedamos į nuotekų siurblinę. Nuotekos pirmiausia patenka į du rezervuarus po 50,0 m3 talpos, kuriuose išlyginami pritekėjimo netolygumai. Rezervuarų talpos gali sukaupti 1,5 paros nuotekų kiekį. Šalia rezervuarų yra požeminė nuotekų siurblinė su dviem sausai montuojamais nuotekų siurbliais.

* Buitinių nuotekų kiekis - 0,36 l/s, 0,48 m3/h.

Filtrato nuotekos:

* Filtrato nuotekų kiekis - 0,5 m3/h, 91,3 m3/m.
* Filtrato nuotekų išleidimas - savitakinis (į esamus filtrato tinklus).

Atliekų priėmimo ir laikino saugojimo aikštelė

Aikštelėje susidarančios lietaus nuotekos (plotas 1407,0 m2) valomos naftos-purvo gaudyklėje, po valymo išleidžiamos į šalia esantį melioracijos griovį. Kadangi lietaus nuotekų įrenginiai priklauso aikštelės operatoriui – UAB ,,Utenos regiono atliekų tvarkymo centras“, todėl sutartis dėl lietaus nuotekų valymo nesudaroma.

Teršalų koncentracija neturi viršyti:

* BDS5 – metinė-25 mg O2/l; momentinė- 50 mg O2/l;
* Skendinčių medžiagų – metinė-30 mg O2/l; momentinė- 50 mg O2/l;
* Naftos produktų (metinė koncentracija) – 5 mg/l; NP – (didžiausia momentinė koncentracija) – 7 mg/l;

Naftos purvo gaudyklė teršalus turi išvalyti iki 98 %. Liekamasis naftos produktų kiekis po valymo įrenginių – ne daugiau 1,0 mg/l. Įrenginys sudarytas iš 3 kamerų. Pirmojoje kameroje srautas nuraminamas, nusėda sunkiosios dalelės. Antrojoje kameroje koalescensinio filtro pagalba atskiriami naftos produktai. Trečiojoje kameroje absorbuojantys filtrai galutinai išvalo nuotekas nuo naftos priemaišų iki reikiamų normų.

Aikštelėje vykdoma lietaus nuotekų laboratorinė kontrolė, yra numatytas kontrolinis šulinys pavyzdžių paėmimui.

Biologiškai skaidžių atliekų kompostavimo aikštelė

 Paviršinės nuotekos surenkamos lauko pakraščiais įrengtais latakais. Iš latakų nuotekos nuvedamos š priėmimo šulinį su dangčiu-grotomis. Grotos sulaiko stambias šiukšles. Šulinio sėsdinamojoje dalyje nusėda smulkesnės nuosėdos. Dalinai išvalytos paviršinės nuotekos (iki 50 l/s) per srauto paskirstymo šulinį nuvedamos į du rezervuarus po 50,0 m3 talpos. Vanduo, sukauptas rezervuaruose, naudojamas komposto drėkinimui. Laistymui įrengta požeminė siurblinė su dviem panardinamais drenažo siurbliais. Perteklinis nepanaudotas laistymui paviršinis vanduo iš siurblinės persipils ir bus nuvestas į kiemo ūkio-buities tinklus. Didelių liūčių metu vandens kiekiai srauto paskirstymo pagalba bus nukreipiami į melioracijos griovį aplenkiant rezervuarus.

Nuo kompostavimo aikštelės paviršinės nuotekos sudarys:

Qlt=I\*F\*Cvid, l/s,

Qlt- lauko paviršinių nuotekų debitas, l/s;

I- Lietaus intensyvumas (l/s x ha)

F- skaičiuotinas nuotekio baseino plotas (ha);

Cvid- vidutinis svertinis nuotėkio koeficientas;

Qlt=98\*1.0\*0.9=88,2 l/s.

**10 lentelė. Leidžiama nuotekų priimtuvo apkrova**

|  |  |  |  |
| --- | --- | --- | --- |
| Eilės Nr. | Nuotekų išleidimo vieta / priimtuvas, koordinatės  | Leidžiamų išleisti nuotekų rūšis | Leistina priimtuvo apkrova  |
| hidraulinė | teršalais |
| m3/d | parametras | mato vnt. | reikšmė |
| 1 | 2 | 3 | 4 | 5 | 6 | 7 |
| 2 | Filtrato sukauptuvas/ Ø 160 mm spaudiminė buitinių nuotekų linija Pramonės g. nuotekų šulinys Nr. 35 | Filtrato nuotekos | nenumatyta | BDS7 | mgO2/l | 287 |
| Cloridai | mg/l | 2000 |
| Sulfatai | mg/l | 1000 |
| Naftos produktai | mg/l | 5 |
| ChDS | mg/l | 860 |
| Cu | mg/l | 2 |
| Pb | mg/l | 0,5 |
| Zn | mg/l | 5 |
| Ni | mg/l | 0,5 |
| Cr6+ | mg/l | 0,2 |
| Cd | mg/l | 0,1 |
| Hg | mg/l | 0,01 |

PASTABA. Pagal Vandens įstatymą melioracijos griovys nepriskiriamas prie paviršinių vandens telkinių, todėl poveikio priimtuvui skaičiavimai nebuvo atliekami.

**11 lentelė. Į gamtinę aplinką leidžiamų išleisti nuotekų užterštumas**

Lentelėje pateikiama informacija tik apie paviršines nuotekos, kurios po apvalymo naftos purvo gaudyklėje nuotekos išleidžiamos į melioracijos griovį.

Dėl kitų nuotekų (technologinių ir buities) tvarkymo yra sudaryta sutartis su UAB „Utenos vandenys“ ir nuotekos į gamtinę aplinką nėra išleidžiamos. Technologinės nuotekos iš ratų plovimo aikštutės, ūkio – buities nuotekos susimaišo filtrato sukauptuve ir nuotekų nuvedimo linija išleidžiamos į UAB ,,Utenos vandenys“ nuotekų valymo įrenginius.

|  |  |  |  |
| --- | --- | --- | --- |
| Nr. | Teršalo pavadinimas | Didžiausias leidžiamas nuotekų užterštumas  | Valymo efektyvumas, % |
| DLK mom.,mg/l | LK mom.,mg/l | DLK vidut.,mg/l | LK vid.,mg/l | DLT paros,t/d | LT paros,t/d | DLT metų,t/m. | LT metų,t/m. |
| 1 | 2 | 3 | 4 | 5 | 6 | 7 | 8 | 9 | 10 | 11 |
| 1 | BDS7 | 57,5 | 57,5 | 29 | 29 |  |  |  |  | Naftos purvo gaudyklė išvalymas iki 98 %. |
| Skendinčios medžiagos | 50 | 50 | 30 | 30 |  |  |  |  |
| NP | 7 | 7 | 5 | 5 |  |  |  |  |
|  |  |  |  |  |  |  |  |  |

3-6 stulpeliuose normatyviniai reikalavimai nurodyti pagal Paviršinių nuotekų tvarkymo reglamento reikalavimus. Likusios grafos nepildomos, atsižvelgiant t į tai, kad prieš valomą paviršinių nuotekų monitoringas neatliekamas.

**11. Dirvožemio apsauga. Reikalavimai, kuriais siekiama užkirsti kelią teršalų išleidimui į dirvožemį.**

Sąvartyno filtrato prasiveržimo į požemį sluoksnį bei dirvožemio užteršimo išvengimui įrengtas sąvartyno dugnas su bentonito ir geotekstilės paklotais, kurie užtikrins pakankamą dugno hermetiškumą, sąvartyne įrengta filtrato surinkimo drenažinė sistema. Tinklais surinktos sąvartyno filtrato nuotekos nukreipiamos į 50 m3 talpos rezervuarus– filtrato sukauptuvus, o iš jo į nuotekų siurblinę. Iš nuotekų siurblinės, nuotekos spaudimine buitinių nuotekų linija paduodamos į Utenos miesto nuotekų valymo įrenginius.

Pagal parengtą Utenos regioninio nepavojingų atliekų sąvartyno aplinkos monitoringo programą vykdomi požeminio vandens, paviršinio vandens, sąvartyno filtrato ir sąvartyno dujų stebėjimai. Stebėjimų laboratorinius tyrimus vykdo akredituotos laboratorijos.

**12. Atliekų susidarymas, naudojimas ir (ar) šalinimas:**

Utenos regioninio nepavojingų atliekų sąvartyno eksploatacijos metu tarnybinėse – buitinėse patalpose susidaro mišrios komunalinės atliekos. Lietaus nuotekų valymo įrenginiuose – naftos produktų/vandens separatorių tepaluotas vanduo bei naftos produktų/vandens separatorių dumblas, kurie perduodami valymo įmonei pagal valymo įrenginių valymo paslaugų teikimo sutartis.

Utenos atliekų priėmimo ir laikino saugojimo aikštelėje gali susidaryti nežymus sorbentų ir panaudotų pašluosčių kiekis. Panaudoti sorbentai ir pašluostės surenkamos į konteinerius ir perduodamos pavojingų atliekų tvarkymo bei utilizavimo įmonėms.

Utenos atliekų priėmimo ir laikino saugojimo aikštelėje apdorojamos (dalinai ardomos) stambiagabaritės atliekos (seni baldai). Į aikštelę pristatytos stambiagabaritės atliekos (seni baldai) laikinai sandėliuojamos ant asfaltuotos aikštelės dangos iki jų dalinio išardymo. Jų ardymo metu susidaro medienos, tekstilės, ir metalo atliekos, kurios prieš išvežimą sukraunamos į konteinerį.

**12 lentelė. Susidarančios atliekos**

Įrenginio pavadinimas **Utenos regioninis nepavojingų atliekų sąvartynas, atliekų priėmimo ir laikino saugojimo bei kompostavimo aikštelė**

|  |  |  |  |
| --- | --- | --- | --- |
| Atliekos | Atliekų susidarymo šaltinis technologiniame procese | Didžiausias leidžiamas susidaryti kiekis,t/m. | Tvarkymas |
| Kodas | Pavadinimas | Patikslintas apibūdinimas | Pavojingumas | Atliekų tvarkymo būdas |
| 1 | 2 | 3 | 4 | 5 | 6 | 7 |
| 20 03 01  | Mišrios komunalinės atliekos | Buityje susidarančios atliekos | nepavojingos | Tarnybinės patalpos | 0,65 | R12 |
| 13 05 02\* | Naftos produktų/vandens separatorių dumblas | Dumblas iš paviršinių nuotekų valymo įrenginių | HP14 | Paviršinių nuotekų valymo įrenginiai | 3 | R8/R9 |
| 13 05 07\*  | Naftos produktų/vandens separatorių tepaluotas vanduo | Tepaluotas vanduo iš paviršinių nuotekų valymo įrenginių.  | HP14 | Paviršinių nuotekų valymo įrenginiai | 6 | R8/R9 |
| 15 02 02\* | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai užteršti pavojingomis cheminėmis medžiagomis | Tepalais, dyzeliu ištepti skudurai, pašluostės.  | HP14 | Tarnybinės patalpos | 0,2 | R8/R9 |
| 19 12 02 | Juodieji metalai | Atliekos iš didžiųjų atliekų ardymo | nepavojingos | Atliekos iš didžiųjų atliekų ardymo | 0,2 | R4 |
| 19 12 03 | Spalvotieji metalai | Atliekos iš didžiųjų atliekų ardymo | nepavojingos | Atliekos iš didžiųjų atliekų ardymo | 0,2 | R4 |
| 19 12 05 | Stiklas | Atliekos iš didžiųjų atliekų ardymo | nepavojingos | Atliekos iš didžiųjų atliekų ardymo | 0,3 |  D1 |
| 19 12 07  | Mediena, nenurodyta 19 12 06 | Atliekos iš didžiųjų atliekų ardymo | nepavojingos | Atliekos iš didžiųjų atliekų ardymo | 16 | D1 |
| 19 12 08 | Tekstilės gaminiai | Atliekos iš didžiųjų atliekų ardymo | nepavojingos | Atliekos iš didžiųjų atliekų ardymo | 6 | D1 |

**13 lentelė. Leidžiamos naudoti atliekos (atliekas naudojančioms įmonėms)**

Sąvartyno eksploatacijos tikslams (atliekų sluoksnių perdengimams, vidinių kelių taisymui) gali būti naudojamos šios atliekos:

17 05 04 - į sąvartyną atvežtas statybinis gruntas bus panaudojamas, o ne šalinamas.

20 02 02- į sąvartyną atvežtas buityje susidarę gruntas ir akmenys bus panaudojami, o ne šalinami.

19 05 03- netinkamą naudoti kompostas,

19 05 99- po komposto sijojimo likusi frakcija

19 05 01- nekompostuotos komunalinių ar panašių atliekų frakcija

19 12 09-mineralinės medžiagos

19 12 12- kitos mechaninio atliekų (įskaitant medžiagų mišinius) apdorojimo atliekos, nenurodytus 19 12 11(inertinė frakcija, kurią sudaro smėlis, žvyras, akmenys).

 Statybinių atliekų aikštelėje rūšiuojamos ir apdorojamos mineralinės, nepavojingos statybinės atliekos- susmulkinta frakcija panaudojama regioninio nepavojingų atliekų sąvartyno eksploatacijos tikslams.

Įrenginio pavadinimas Utenos regiono nepavojingų atliekų sąvartynas **(statybinių atliekų aikštelė)**

|  |  |
| --- | --- |
| Atliekos | Naudojimas |
| Kodas | Pavadinimas | Patikslintas apibūdinimas | Pavojingumas | Įrenginio našumas, t/m. | Naudojimo veiklos kodas ir pavadinimas | Didžiausias leidžiamas naudoti kiekis, t/m.. |
| 1 | 2 | 3 | 4 | 5 | 6 | 7 |
| 17 01 01 | Betonas | Betono medžiagų gaminių atliekos | nepavojingos | 25000 | R10 |  2000 |
| 17 01 02 | Plytos | Plytų ir mūrinių konstrukcijų laužas | nepavojingos | 2000 |
| 17 01 03 | Čerpės ir keramika | Čerpių ir keramikos gaminių atliekos | nepavojingos | 500 |
| 17 01 07 | Betono, plytų, čerpių ir keramikos gaminių mišiniai, nenurodyti 17 01 06 | Įvairių neorganinių statybinių medžiagų ir gaminių laužas | nepavojingos | 500 |
| 17 02 01 | Medis | Statybinės medienos atliekos | nepavojingos | 2000 |
| 17 03 02 | Bituminiai mišiniai nenurodyti 17 03 01 | Bituminių mišinių atliekos | nepavojingos | 500 |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Po rūšiavimo likusios mišrios statybinės ir griovimo atliekos, kuriose nėra gyvsidabrio, polichlorintųjų bifenilų (PCB) (pvz., hermetikai, , polimerinės dangos, hermetiški glazūravimo gaminiai, kondensatoriai, kuriuose yra PCB) ir pavojingų CM  | nepavojingos | 14000 |
| 17 05 04 | Gruntas ir akmenys nenurodyti 17 05 03 | Gruntas ir akmenys | nepavojingos | R10 | 500 |
| 20 02 02 | Gruntas ir akmenys | Gruntas ir akmenys | nepavojingos | 500 |
| 19 05 03 | Netinkamas naudoti kompostas | Techninio komposto reikalavimų neatitinkantis kompostas | nepavojingos | 500 |
| 19 05 99 | Kitaip neapibrėžtos atliekos | Po sijojimo likusios atliekos | nepavojingos | 500 |
| 19 05 01 | Nekompostuotos komunalinių ar panašių atliekų frakcija | Rūšiavimo proceso liekanos | nepavojingos | 500 |
| 19 12 09 | Mineralinės medžiagos | Smėlis, akmenys | nepavojingos | 500 |
| 19 12 12 | Kitos mechaninio atliekų (įskaitant medžiagų mišinius) apdorojimo atliekos, nenurodytus 19 12 11 | Rūšiavimo proceso liekanos | nepavojingos | 500 |

Įrenginio pavadinimas Biologiškai skaidžių atliekų kompostavimo aikštelė

|  |  |
| --- | --- |
| Atliekos | Naudojimas |
| Kodas | Pavadinimas | Patikslintas apibūdinimas | Pavojingumas | Įrenginio našumas, t/m. | Naudojimo veiklos kodas ir pavadinimas | Didžiausias leidžiamas naudoti kiekis, t/m.. |
| 1 | 2 | 3 | 4 | 5 | 6 | 7 |
| 02 01 03 | Augalų audinių atliekos | Žemės ūkio, sodininkystės metu susidariusios atliekos  | nepavojingos | 6210 | R3, R13 | 50 |
| 02 02 03 | Medžiagos, netinkamos vartoti ar perdirbti | Įvairios gamybos metu susidariusios atliekos | nepavojingos | 100 |
| 02 01 07 | Miškininkystės atliekos | Miškininkystės metu susidariusios atliekos (medienos atliekos) | nepavojingos | 100 |
| 02 03 04 | Medžiagos, netinkamos vartoti ar perdirbti |  (grūdų, melasos, kakavos, arbatos, tabako ir kt.) | nepavojingos | 100 |
| 03 03 01 | Medžio žievės ir medienos atliekos  | Popieriaus ir kartono gamybos ir perdirbimo atliekos | nepavojingos | 100 |
| 02 07 01 | Žaliavos plovimo, valymo ir mechaninio smulkinimo atliekos | Alkoholinių ir nealkoholinių gėrimų gamybos atliekos | nepavojingos | 100 |
| 03 01 01 | Medžio žievės ir kamščiamedžio atliekos | Įvairios plokščių, faneros bei baldų gamybos atliekos | nepavojingos | 100 |
| 03 01 05 | Pjuvenos, drožlės, skiedros, medienos drožlių plokštės ir fanera, nenurodyti 03 01 04 | Įvairios plokščių, faneros bei baldų gamybos atliekos | nepavojingos | 100 |
| 20 02 08 | Biologiškai skaidomos virtuvių ir valgyklų atliekos | Maisto atliekos | nepavojingos | 100 |
| 20 02 01 | Biologiškai suyrančios atliekos | Lapai, šakos, žolė ir t.t | nepavojingos | 5360 |

**14 lentelė. Leidžiamos šalinti atliekos (atliekas šalinančioms įmonėms)**

Sąvartyne šalinamos tik netinkamos naudoti ir (ar) perdirbti atliekos. Sąvartyno teritorijoje veikia mišrių komunalinių atliekų rūšiavimo įrenginys, kuriam yra išduotas atskiras TIPK leidimas. Įrenginyje išrūšiuotos tinkamos perdirbimui antrinės žaliavos perduodamos tokių atliekų perdirbėjams, ir nepatenka į sąvartyną. Su sąvartyno eksploatacijos veikla susijusios atliekos perduodamos atliekas tvarkančioms įmonėms, ir tik nesant galimybei jas perdirbti yra šalinamos sąvartyne.

**Utenos regioninis nepavojingų atliekų sąvartynas, atliekų priėmimo ir laikino saugojimo bei kompostavimo aikštelė**

|  |  |
| --- | --- |
| Šalinamos atliekos | Šalinimas |
| Kodas  | Pavadinimas | Patikslintas apibūdinimas | Pavojingumas | Šalinimo veiklos kodas ir pavadinimas | Didžiausias leidžiamas šalinti kiekis, t/m. |
| 1 | 2 | 3 | 4 | 5 | 6 |
| 03 01 99 | Kitaip neapibrėžtos atliekos | Baldų gamybos atliekos | nepavojingos | **D1** (Išvertimas ant žemės ar po žeme) | 20 |
| 04 02 211 | Neperdirbto tekstilės pluošto atliekos | Medvilnės atliekos | nepavojingos | 200 |
| 04 02 221 | Perdirbto tekstilės pluošto atliekos | Medžiagų atraižos | nepavojingos | 300 |
| 04 02 99 | Kitaip neapibrėžtos atliekos | Odos, kailių ir tekstilės pramonės kitaip neapibrėžtos atliekos | nepavojingos |  | 200 |
| 10 01 01 | Dugno pelenai, šlakas ir garo katilų dulkės (išskyrus garo katilų dulkes, nurodytas 10 01 04) | Elektrinių bei kitų kurą deginančių atliekos | nepavojingos | 400 |
| 10 01 03 | Lakieji durpių ir neapdorotos medienos pelenai | Elektrinių bei kitų kurą deginančių atliekos | nepavojingos | 20 |
| 12 01 05 | Plastiko drožlės ir nuopjovos | Plastiko gaminių formavimo atliekos | nepavojingos | 200 |
| 12 01 13 | Suvirinimo atliekos | Suvirinimo atliekos | nepavojingos | 20 |
| 12 01 21 | Naudotos šlifavimo dalys ir šlifavimo medžiagos, nenurodytos 12 01 20 | Metalo gaminių apdorojimo atliekos | nepavojingos | 20 |
| 15 02 031 | Absorbentai, filtrų medžiagos, pašluostės ir apsauginiai drabužiai, nenurodyti 15 02 02 | Absorbentai, filtrų medžiagos, pašluostės ir apsauginiai drabužiai | nepavojingos | 20 |
| 19 08 01 | Grotų atliekos | Kitaip neapibrėžtos nuotekų valymo įrenginių atliekos | nepavojingos | 350 |
| 19 08 02 | Smėliagaudžių atliekos | Kitaip neapibrėžtos nuotekų valymo įrenginių atliekos | nepavojingos | 20 |
| 19 09 04 | Panaudotos aktyvintosios anglys | Panaudotos aktyvintos anglys | nepavojingos | 20 |
| 19 12 05 | Stiklas | Po apdorojimo , smulkinimo liekančios stiklo atliekos  | nepavojingos | 200 |
| 19 12 07  | Mediena, nenurodyta 19 12 06 | Po apdorojimo , smulkinimo liekančios medienos atliekos | nepavojingos | 200 |
| 19 12 08 | Tekstilės gaminiai | Po apdorojimo , smulkinimo liekančios tekstilės atliekos | nepavojingos | 200 |
| 19 12 12 | Kitos mechaninio atliekų apdorojimo atliekos (įskaitant medžiagų mišinius), nenurodytos 19 12 11 | Po mechaninio apdorojimo likusi frakcija, kuri nebetinkama panaudojimui | nepavojingos |  | 20000 |
| 20 01 101 | Drabužiai | Drabužiai | nepavojingos | 100 |
| 20 01 111 | Tekstilės gaminiai | Tekstilės gaminiai | nepavojingos | 500 |
| 20 01 38 | Mediena, nenurodyta 20 01 37 | Buityje susidariusiosios medienos atliekos | nepavojingos | 5000 |
| 20 01 41 | Kaminų valymo atliekos | Kaminų valymo atliekos | nepavojingos | 20 |
| 20 03 02 | Turgaviečių atliekos | Popieriaus, kartono, polietileno pakuotės, teritorijos valymo atliekos | nepavojingos | 20 |
| 20 02 03 | Kitos biologiškai nesuyrančios atliekos | Buityje susidarančios biologiškai nesuyrančios atliekos | nepavojingos | 100 |
| 20 03 03 | Gatvių valymo liekanos | Sąšlavos, žemė, smėlis | nepavojingos | 500 |
| 16 01 202 | Stiklas | Eksploatuoti netinkamų transportų priemonių | nepavojingos | 50 |
| 20 01 392 | Plastikai  | Buityje susidariusios plastiko atliekos, netinkamos perdirbimui, žaislai, plastiko, PVC liekanos, netinkamos perdirbimui.  | nepavojingos | 100 |
| 20 03 073 | Didelių gabaritų atliekos | Baldų, langų, durų rėmai, sutrūnijusios medžio, laminuotos plokštės, stiklo liekanos.  | nepavojingos | 15000 |
| Utenos regioninio nepavojingų atliekų sąvartyno atliekų, turinčių asbesto, šalinimo sekcija |
| 17 06 01\* | Izoliacinės medžiagos, kuriose yra asbesto  | Izoliacinės medžiagos turinčios asbesto | HP5; HP14 | **D5 (Šalinimas specialiai įrengtuose sąvartynuose)** | 500 |
| 17 06 05\* | Statybinės medžiagos, turinčios asbesto | Statybinės medžiagos, turinčios asbesto (šiferis) | HP5; HP14 | 5000 |

1 Sąvartyne atliekos šalinamos tol, kol nėra galimybių įgyvendinti Valstybiniame atliekų tvarkymo 2014–2020 metų plane, patvirtintame Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų tvarkymo 2014–2020 plano patvirtinimo“, artumo principo ir nėra pakankamų pajėgumų šias atliekas tvarkyti R1, taip pat įvertinus ekonominius kaštus, tačiau pradėjus veikti deginimo įrenginiams Vilniuje ir/ar Kaune atliekos turi būti tvarkomos R1 būdu.

2 Sąvartyne bus šalinamos tik tos plastikų, stiklo atliekos, kurių kokybė, sudėtis ar būklė netinkama perdirbimui arba nėra technologijų tokioms atliekoms perdirbti ar panaudoti. (Šiuo kodu žymimos atliekos surenkamos atliekų priėmimo ir laikino saugojimo aikštelėse)

3 Sąvartyne bus šalinamos tik netinkamos naudojimui ar perdirbimui didžiosios atliekos ar jų dalys

**15 lentelė. Leidžiamas laikinai laikyti atliekų kiekis.**

Lentelė nepildoma, kadangi laikinai laikyti atliekų nenumatoma.

**16 lentelė. Leidžiamas laikyti atliekų kiekis**

Įrenginio pavadinimas Atliekų priėmimo ir laikino saugojimo aikštelė

|  |  |  |  |  |
| --- | --- | --- | --- | --- |
| Kodas 1 | Atliekos kodas | Patikslintas apibūdinimas | Pavojingumas | Didžiausias vienu metu leidžiamas laikyti atliekų kiekis, t/m. |
| 1 | 2 | 3 | 4 | 5 |
| 06 04 04\* | Atliekos, kuriose yra gyvsidabrio | Atliekos, kuriose yra gyvsidabrio, termometrai | HP5; HP14 | 0,05 |
| 15 01 01 | Popieriaus ir kartono pakuotės  | Buitinių atliekų popierius ir kartonas, popieriaus ir kartono pakavimo atliekos | - | 2 |
| 20 01 01  | Popierius ir kartonas | Buitinių atliekų popierius ir kartonas, popieriaus ir kartono pakavimo atliekos | - | 2 |
| 15 01 02 | Plastikinės (kartu su PET (polietilentereftalatas)) pakuotės | Plastikinių pakuočių pakavimo atliekos, statybinių ir griovimo atliekų plastikai, buityje susidarantys plastikai: žaislai, indai. | - | 2 |
| 20 01 39 | Plastikai  | Plastikai | - | 3 |
| 15 01 07 | Stiklo pakuotės | Stiklo pakuočių pakavimo atliekos, statybinių atliekų stiklas, buityje susidariusios stiklo atliekos | - | 4 |
| 19 12 05 | Stiklas | Po didžiųjų atliekų ardymo  |  | 3 |
| 20 01 02 | Stiklas  | Stiklo pakuočių pakavimo atliekos, statybinių atliekų stiklas, buityje susidariusios stiklo atliekos | - | 3 |
| 15 01 03 | Medinės pakuotės  | Medinių pakuočių pakavimo atliekos, statybinių atliekų medis, buityje susidariusios medienos atliekos | - | 5 |
| 19 12 07 | Mediena, nenurodyta 19 12 06 | Po didžiųjų atliekų ardymo  |  | 5 |
| 20 01 38 | Mediena, nenurodyta 20 01 37 | Medinių pakuočių pakavimo atliekos, statybinių atliekų medis, buityje susidariusios medienos atliekos | - | 20 |
| 15 01 04 | Metalinės pakuotės  | Metalinių pakuočių pakavimo atliekos, statybiniai metalų mišiniai, buityje susidariusios metalo atliekos | - | 1 |
| 19 12 02 | Juodieji metalai | Po didžiųjų atliekų ardymo  |  | 0,5 |
| 19 12 03 | Spalvotieji metalai | Po didžiųjų atliekų ardymo  |  | 0,5 |
| 20 01 40 | Metalai  | Metalai |  | 2 |
| 17 01 01  | Betonas  | Betonas | - | 10 |
| 17 01 02 | Plytos  | Plytos | - | 10 |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Po rūšiavimo likusios mišrios statybinės ir griovimo atliekos, kuriose nėra gyvsidabrio, polichlorintųjų bifenilų (PCB) (pvz., hermetikai, , polimerinės dangos, hermetiški glazūravimo gaminiai, kondensatoriai, kuriuose yra PCB) ir pavojingų CM  | - | 30 |
| 17 06 04 | Izoliacinės medžiagos, nenurodytos 17 06 01 ir 17 06 03 | Izoliacinės medžiagos | - | 10 |
| 20 01 21\* | Dienos šviesos lempos ir kitos atliekos, kuriose yra gyvsidabrio | Liuminescencinės lempos ir kitos atliekos, kuriose yra gyvsidabrio | HP5, HP14 | 0,2 |
| 20 01 23\* | Nebenaudojama įranga, kurioje yra chlorfluorangliavandenilių | Įranga, kuri užteršta chlorfluorangliavandeniliais | HP14 | 1 |
| 20 01 35\* | Nebenaudojama elektros ir elektroninė įranga, nenurodyta 20 01 21 ir 20 01 23, kurioje yra pavojingųjų sudedamųjų dalių | Elektros ir elektroninės įrangos kategorijos ir produktai, turintys pavojingų medžiagų | HP14 | 2 |
|  20 01 36  | Nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 pozicijose | Elektros ir elektroninės įrangos kategorijos ir produktai | - | 2 |
| 16 01 03 | Naudoti nebetinkamos padangos | Naudotos padangos | - | 80 |
| 16 06 01\* | Švino akumuliatoriai  | Švino akumuliatoriai | HP8, HP14 | 0,1 |
| 16 06 02\* | Nikelio-kadmio akumuliatoriai  | Nikelio-kadmio akumuliatoriai | HP14 | 0,1 |
| 20 01 33\*  | Baterijos ir akumuliatoriai, nurodyti 16 06 01, 16 06 02 arba 16 06 03 ir nerūšiuotos baterijos ir akumuliatoriai, kuriuose yra tokių baterijų | Baterijos ir akumuliatoriai | HP14 | 0,1 |
| 20 01 34 | Baterijos ir akumuliatoriai, nenurodyti 20 01 33 | Baterijos ir akumuliatoriai, nenurodyti 20 01 33 | - | 0,1 |
| 19 12 08 | Tekstilės dirbiniai | Po didžiųjų atliekų ardymo |  | 2 |
| 20 01 10 | Drabužiai  | Drabužiai | - | 1 |
| 20 01 11 | Tekstilės gaminiai  | Tekstilės gaminiai | - | 2 |
| 13 02 08\* | Kita variklio, pavarų dėžės ir tepamoji alyva | Kita variklio, pavarų dėžės ir tepalinė alyva | HP14 | 0,3 |
| 13 05 02\* | Naftos produktų/vandens separatorių dumblas | Naftos produktų/vandens separatorių dumblas | HP14 | 3 |
| 13 05 07\* | Naftos produktų/vandens separatorių tepaluotas vanduo | Naftos produktų/vandens separatorių tepaluotas vanduo | HP14 | 5 |
| 15 02 02\* | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingosiomis medžiagomis | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingomis cheminėmis medžiagomis | HP14 | 0,3 |
| 20 01 27\* | Dažai, rašalas, klijai ir dervos, kuriuose yra pavojingų cheminių medžiagų  | Dažai, rašalas, klijai ir dervos, kuriuose yra pavojingų cheminių medžiagų | HP14 | 0,2 |
| 20 01 29\* | Plovikliai, kuriose yra pavojingų medžiagų  | Plovikliai, kuriose yra pavojingų cheminių medžiagų | HP14 | 0,2 |
| 20 01 13\* | Tirpikliai  | Tirpikliai, skiedikliai | HP14 | 0,2 |
| 15 01 10\* | Pakuotės, kuriose yra pavojingų medžiagų likučių arba kurios yra jomis užterštos  | Tara nuo dažų, ploviklių, cheminių medžiagų ir kt. | HP14 | 0,2 |
| 02 01 08\* | Agrochemijos atliekos, kuriose yra pavojingų medžiagų  | Įvairios agrochemijos trąšos | HP14 | 0,1 |
| 02 01 09 | Agrochemijos atliekos, nenurodytos 02 01 08 | Agrochemijos atliekos, jų likučiai | - | 0,2 |
| 16 05 07\* | Nebereikalingos neorganinės cheminės medžiagos, kurių sudėtyje yra pavojingųjų medžiagų arba kurios iš jų sudarytos | Nebereikalingos neorganinės cheminės medžiagos, sudarytos iš pavojingų cheminių medžiagų arba jų turinčios | HP14 | 0,2 |
| 16 05 08\* | Nebenaudojamos organinės cheminės medžiagos, kurių sudėtyje yra pavojingųjų medžiagų arba kurios iš jų sudarytos | Nebereikalingos cheminės medžiagos, talpos užterštos cheminėmis medžiagomis | H14 | 0,1 |
| 15 01 11\* | Metalinės pakuotės, įskaitant suslėgto oro talpyklas, kuriose yra pavojingų kietų poringų rišamųjų medžiagų (pvz.: asbesto) | Pasenę gesintuvai | HP14 | 0,1 |
| 20 01 14\* | Rūgštys  | Rūgštys | HP14, HP8 | 0,1 |
| 20 01 15\* | Šarmai  | Šarmai | HP14, HP8 | 0,1 |
| 20 01 17\* | Fotografijos cheminės medžiagos  | Ryškalai | HP14  | 0,05 |
| 20 01 19\* | Pesticidai  | Pesticidai | HP14, HP5 | 0,2 |
| 16 01 07\* | Tepalų filtrai  | Tepalų filtrai | HP14 | 0,2 |
| 16 01 14\*  | Aušinamieji skysčiai, kuriuose yra pavojingų medžiagų  | Automobilių aušinimo skysčiai | HP14 | 0,2 |
| 20 01 32 | Vaistai, nenurodyti 20 01 31 | vaistai | - | 0,05 |
| 17 05 03\* | Gruntas ir akmenys, kuriuose yra pavojingų medžiagų | Gruntas ir akmenys, kuriuose yra pavojingų cheminių medžiagų | HP14 | 0,3 |
| 20 03 07 | Didelių gabaritų atliekos | Įvairūs baldai | - | 30 |
|  |  |  |  |  |
| **Biologiškai skaidžių atliekų kompostavimo aikštelė** |
| 02 01 03 | Augalų audinių atliekos | Žemės ūkio, sodininkystės metu susidariusios atliekos | nepavojingos | 50 |
| 02 02 03 | Medžiagos, netinkamos vartoti ar perdirbti | Įvairios gamybos metu susidariusios atliekos | nepavojingos | 100 |
| 02 01 07 | Miškininkystės atliekos |  Miškininkystės metu susidariusios atliekos (medienos atliekos) | nepavojingos | 100  |
| 02 03 04 | Medžiagos, netinkamos vartoti ar perdirbti | Įvairios gamybos metu susidariusios atliekos (grūdų, melasos, kakavos, arbatos, tabako ir kt.) | nepavojingos | 100 |
| 03 03 01 | Medžio žievės ir medienos atliekos  | Popieriaus ir kartono gamybos ir perdirbimo atliekos | nepavojingos | 100 |
| 02 07 01 | Žaliavos plovimo, valymo ir mechaninio smulkinimo atliekos | Alkoholinių ir nealkoholinių gėrimų gamybos atliekos | nepavojingos | 100 |
| 03 01 01 | Medžio žievės ir kamščiamedžio atliekos | Įvairios plokščių, faneros bei baldų gamybos atliekos | nepavojingos | 100 |
| 03 01 05 | Pjuvenos, drožlės, skiedros, medienos drožlių plokštės ir fanera, nenurodyti 03 01 04 | Įvairios plokščių, faneros bei baldų gamybos atliekos | nepavojingos | 100 |
| 20 02 08 | Biologiškai skaidomos virtuvių ir valgyklų atliekos | Maisto atliekos | nepavojingos | 100 |
| 20 02 01 | Biologiškai suyrančios atliekos | Lapai, šakos, žolė ir t.t | nepavojingos | 5360 |
| **Degiųjų atliekų saugojimo aikštelė Nr. 1** |
| 19 12 10 | Degiosios atliekos | Iš atliekų gautas kuras | nepavojingos  | 4279 |
| **Degiųjų atliekų saugojimo aikštelė Nr. 2** |
| 19 12 10 | Degiosios atliekos | Iš atliekų gautas kuras | nepavojingos | 31269 |
|  |  |  |  |  |
| **Statybinių atliekų aikštelė** |
| 17 01 01 | Betonas | Betono medžiagų gaminių atliekos | nepavojingos | 2000 |
| 17 01 02 | Plytos | Plytų ir mūrinių konstrukcijų laužas | nepavojingos |  2000 |
| 17 01 03 | Čerpės ir keramika | Čerpių ir keramikos gaminių atliekos | nepavojingos |  500 |
| 17 01 07 | Betono, plytų, čerpių ir keramikos gaminių mišiniai, nenurodyti 17 01 06 | Įvairių neorganinių statybinių medžiagų ir gaminių laužas | nepavojingos |  500 |
| 17 02 01 | Medis | Statybinės medienos atliekos | nepavojingos |  2000 |
| 17 03 02 | Bituminiai mišiniai nenurodyti 17 03 01 | Bituminių mišinių atliekos | nepavojingos |  500 |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Po rūšiavimo likusios mišrios statybinės ir griovimo atliekos, kuriose nėra gyvsidabrio, polichlorintųjų bifenilų (PCB) (pvz., hermetikai, , polimerinės dangos, hermetiški glazūravimo gaminiai, kondensatoriai, kuriuose yra PCB) ir pavojingų CM (statybinis laužas) | nepavojingos |  14000 |
| 17 05 04 | Gruntas ir akmenys nenurodyti 17 05 03 | Gruntas ir akmenys | nepavojingos |  500 |
| 20 02 02 | Gruntas ir akmenys | Gruntas ir akmenys | nepavojingos |  500 |
| 19 05 03 | Netinkamas naudoti kompostas | Techninio komposto reikalavimų neatitinkantis kompostas | nepavojingos |  500 |
| 19 05 99 | Kitaip neapibrėžtos atliekos | Po sijojimo likusios atliekos | nepavojingos |  500 |
| 19 05 01 | Nekompostuotos komunalinių ar panašių atliekų frakcija | Rūšiavimo proceso liekanos | nepavojingos |  500 |
| 19 12 09 | Mineralinės medžiagos | Smėlis, akmenys | nepavojingos |  500 |
| 19 12 12 | Kitos mechaninio atliekų (įskaitant medžiagų mišinius) apdorojimo atliekos, nenurodytus 19 12 11 | Rūšiavimo proceso liekanos | nepavojingos |  500 |

Atliekos, turinčios asbesto, atvežtos į APLSA šalinamos sąvartyno sekcijoje, kurioje šalinamos atliekos, savo sudėtyje turinčios asbesto.

**13. Papildomos sąlygos pagal Atliekų deginimo aplinkosauginių reikalavimus, patvirtintus Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr.** [**31-1290**](https://www.e-tar.lt/portal/lt/legalAct/TAR.A6BE5BE0C398)**; 2005, Nr. 147-566; 2006, Nr.** [**135-5116**](https://www.e-tar.lt/portal/lt/legalAct/TAR.FFC68D8A317C)**;2008, Nr.** [**111-4253**](https://www.e-tar.lt/portal/lt/legalAct/TAR.1A2852A26B36)**; 2010, Nr.** [**121-6185**](https://www.e-tar.lt/portal/lt/legalAct/TAR.2532D2B1FCBB)**; 2013, Nr.** [**42-2082**](https://www.e-tar.lt/portal/lt/legalAct/TAR.5B0F9D232753)**).**

Veiklos metu atliekos nebus deginamos, todėl šie duomenys neteikiami

**14. Papildomos sąlygos pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr.** [**96-3051**](https://www.e-tar.lt/portal/lt/legalAct/TAR.0AEAA380147B)**), reikalavimus.**

|  |  |
| --- | --- |
| *Sąvartyno klasė* | Utenos regioninis nepavojingų atliekų sąvartynas pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051), reikalavimus priskiriamas nepavojingų atliekų sąvartynų klasei.  |
| *Sąvartyno numatymas teritorijų planavimo dokumentuose* |  Utenos apskrities viršininko administracija kartu su Utenos apskrities savivaldybėmis kuria regioninę atliekų tvarkymo sistemą, tokiu pagrindu buvo pateikta paraiška Europos komisijai. Gavus komisijos spendimą parengta Galimybių studija, kurioje buvo svarstyta galimybė įrengti regioninį sąvartyną Mockėnų kaime Utenos raj. bei Visagino sav. Karlų k., tačiau pastarosios galimybės atisakyta kadangi sklypas sąvartynui įrengti neatitiko LR įstatymų ir kitų teisės aktų, nustatytus reikalavimus. 2006 m. gegužės 25 d. Utenos rajono savivaldybės taryba sprendimu Nr. T-137 patvirtino detalųjį planą 196970 kv. m. žemės sklypo suformavimui regioniniam sąvartynui ir jo infrastruktūrai įrengti Mockėnų k. Utenos sen. Utenos raj.  |
| *Poveikio aplinkai vertinimas* | Utenos regioninio nepavojingų sąvartyno poveikio aplinkai vertinimo ataskaita parengta 2003 m. liepos mėn. Ataskaita parengė KAMPSAX ir Baltijos konsultacinė grupė. Ataskaitoje išsamiai išnagrinėta planuojama ūkinė veikla ir jos etapai, regioninio sąvartyno sklypas bei technologiniai procesai (esamo sąvartyno uždarymas, projektuojamas regioninio sąvartyno kaupas, sąvartyno uždarymas ir kontrolės periodas po uždarymo), galimas poveikis aplinkai (oras, vanduo, dirvožemis, žemės gelmės, biologinė įvairovė, kraštovaizdis), taip pat atlikti analogiški palyginimai su Karlų k. Visagino sav. sąvartyno įrengimo galimybėmis. Remiantis poveikio aplinkai vertinimo ataskaita Utenos regioninio sąvartyno teritorija yra Baltijos artezinio baseino mitybos srities – Baltijos aukštumų teritorijoje. Atskiruose reljefo pažemėjimuose sutinkama apie 1.5 m storio durpių sluoksniai ir po jomis slūgsantys iki 1.5 m storio fliuvioglacialinio smėlio sluoksneliai. Normalios eksploatacijos sąlygomis, tinkamai techniškai ir technologiškai įrengtas regioninis sąvartynas realios neigiamos įtakos žemės gelmėms nedarys.  |
| *Sąvartyno projektavimas ir įrengimas*  |  Utenos regioninis nepavojingų atliekų sąvartynas suprojektuotas ir įrengtas pagal LR statybos įstatymo ir kitų statybos techninių reglamentų nustatyta tvarka. Senasis Utenos m. buitinių atliekų sąvartynas bus uždarytas. Šalia jo pastatytas visus aplinkosauginius reikalavimus atitinkantis regioninis sąvartynas, o taip pat ir atliekų priėmimo bei kompostavimo aikštelė. Susidarantis filtratas perduodamas valymui į Utenos m. valymo įrenginius, taip pat sąvartyne bus įrengta dujų surinkimo sistema su fakelu. Pagal priešgaisrinių normų reikalavimus sąvartyne įrengti priešgaisriniai rezervuarai. Atvežtos atliekos sveriamos autosvarstyklėmis. Utenos regioninio sąvartyno dugnas įrengtas su gruntinio vandens pažeminimo sistema, kuri užklota 1 m. sutankinto molio sluoksniu, panaudojant geosintetiniomolios sluoksnį bei geotekstilęįrengtas filtrato drenažas, kuris užklotas 50 cm skaldos sluoksniu. atliekų priėmimo ir laikino saugojimo aikštelės teritorija yra asfaltuota, lietaus vanduo surenkamas latakais ir nevedamas į valymo įrengimus. Kompostavimo aikštelės teritorija asfaltuota, vanduo iš šios aikštelės į aplinką nepatenka. Senasis sąvartynas bus uždarytas panaudojant geosintetinio molio paklotą ir užpilamas gruntu, nuvedus lietaus nuotekų drenažą.  |
| *Sąvartyno techniniai parametrai* | Bendras sąvartyno sklypo plotas - 19,66 ha. Utenos regioninį sąvartyną sudaro šios zonos:* Uždarytas senų atliekų kaupas (plotas 32000 m2)
* Šalinamų atliekų kaupo zona (plotas 54553 m2)
* Aptarnaujančių pastatų ir įrenginių zona (plotas 793 m2)

Projektinis pajėgumas – 1,045 mln. t /20 metų (52 250 t/m) |
| *Atliekų priėmimo kriterijai* | Nepavojingų atliekų sąvartyne draudžiama šalinti: -skystas atliekas;-sprogstamąsias, oksiduojančias, labai degias, degias ir ėsdinančias atliekas (pasižyminčias viena ar keliomis pavojingomis savybėmis, nurodytomis 2014 m. gruodžio 18 d. Komisijos reglamento (ES) Nr. 1357/2014 (toliau – Komisijos reglamentas Nr. 1357/2014), kuriuo pakeičiamas Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas III priedas (OL 2014 L 365, p. 89), III priede „Savybės, dėl kurių atliekos tampa pavojingos“);-infekuotas ir kitas medicinines atliekas (pasižyminčias Atliekų tvarkymo taisyklių [4.8] 1 priedo skyriaus „I. Vertinimas ir klasifikavimas“ 2.2.1. papunktyje nurodytomis savybėmis), kūno dalis ir (ar) organus, susidarančius sveikatos priežiūros ar veterinarijos įstaigose;-ozono sluoksnį ardančias medžiagas (šaldymo agentus, halonus ir kt.) bei šias medžiagas turinčią įrangą;-smulkintas bei nesmulkintas padangas;-pramoninių ir automobiliams skirtų baterijų ir akumuliatorių atliekas. Šalinti sąvartynuose leidžiama tik baterijų ir akumuliatorių, kurie buvo apdoroti ir perdirbti Europos Komisijos geriausių prieinamų gamybos būdų informaciniuose dokumentuose su paskutiniais pakeitimais (skelbiamuose Europos taršos integruotos prevencijos ir kontrolės biuro tinklalapyje http://eippcb.jrc.es) nustatytus arba aukštesnius aplinkos apsaugos, visuomenės sveikatos saugos ir atliekų tvarkymo reikalavimus atitinkančiose įmonėse, liekanas;-neapdorotas ir po apdorojimo tinkamas perdirbti ar kitaip panaudoti atliekas, išskyrus inertines atliekas, kurių apdoroti techniškai neįmanoma, ir visas kitas atliekas, kurių apdorojimas nemažina jų kiekio arba pavojaus žmonių sveikatai ir aplinkai-atskirai surinktas elektros ir elektroninės įrangos atliekas, kuriose nebuvo apdorotos pagal Elektros ir elektroninės įrangos bei jos atliekų tvarkymo taisyklių [4.25] reikalavimus;-nuotekų dumblą.-sodų, parkų ir želdynų tvarkymo biodegraduojamas atliekas;-pavojingas atliekas, pasižyminčias viena ar keliomis pavojingomis savybėmis, nurodytomis Komisijos reglamente Nr. 1357/2014, išskyrus atliekas, nurodytas šių taisyklių 37.1-37.4 punktuose, galima šalinti tik pavojingų atliekų sąvartyne.Nepavojingų atliekų sąvartyne galima šalinti šias atliekas:-.komunalines atliekas;-kitas atliekas, kurios nepriskiriamos pavojingoms atliekoms pagal Atliekų tvarkymo taisyklėse [4.8] pateiktą pavojingų atliekų apibrėžimą;-stabilias, nereaguojančias (pvz., sukietintas ar sustiklintas) pavojingas atliekas, iš kurių išplaunamas filtratas yra ekvivalentiškas filtratui, išplaunamam iš nepavojingų atliekų. Šių pavojingų atliekų negalima šalinti sekcijose, kuriose šalinamos biodegraduojamos nepavojingos atliekos.-atliekos, turinčios asbesto, turi būti šalinamos Darbo su asbestu taisyklėse [4.10] nustatyta tvarka atskiroje sekcijoje, įrengtoje prie bet kokios klasės sąvartyno pagal inertinių atliekų sąvartynų reikalavimus ir pažymėtoje įspėjamaisiais užrašais.-Neapdorotos nepavojingos statybinės atliekos gali būti naudojamos laikiniems keliams atliekų sąvartynuose tiesti ir atliekų sluoksniams perdengti Statybinių atliekų tvarkymo taisyklėse, patvirtintose Lietuvos Respublikos aplinkos ministro 2006 m. gruodžio 29 d. įsakymu Nr. D1-637, nustatyta tvarka. |
| *Atliekų priėmimo ir kontrolės procedūros* | Visos atliekos pristatytos šalinti sąvartyne, sveriamos autosvarstyklėmis. Sąvartyno kontrolierius atlieka visų atvežtų atliekų vizualinę kontrolę. Taip patikrinama ar atvežtų atliekų sudėtis atitinka deklaracijoje aprašytą atliekų sudėtį. Be to, sąvartyno kontrolierius taip pat patikrina atliekas jų iškrovimo vietoje (plačiau žr. atliekų šalinimo techninį reglamentą).  |
| *Atliekų registracija ir apskaitos sistemos* | Priimamų atliekų apskaitai sąvartyne yra įrengta atliekų apskaitos sistema su automobilinėmis svarstyklėmis ir kompiuterine įranga. Automobilinės svarstyklės prijungiamos prie kompiuterinės sistemos atvežtų atliekų rūšiai ir kiekiui registruoti (plačiau žr. Atliekų šalinimo techninį reglamentą). |
| *Sąvartyne naudojamos technikos charakteristikos* | Sąvartyne bus naudojama ši nuosava technika: atliekų tankintuvas (kompaktorius), ratinis frontaliniu krautuvas ir buldozeris Jų darbui per metus bus sunaudojama 160 tonų dyzelinio kuro. Statybinių atliekų aikštelėje dirbs statybinių atliekų smulkintuvas. Kitą būtiną techniką (sunkvežimius grunto atvežimui ) planuojama nuomoti (perspektyvoje).  |
| *Sąvartyno užpildymo tvarka* | Pagal eksploatavimo planą.  |
| *Atliekų sutankinimo metodai ir laipsnis* | Atliekos pilamos plonais 0,3 m storio sluoksniais ir suspaudžiamos kompaktoriumi iki 0,9-1,2 t/m3. Atvežtos atliekos paskirstomos buldozeriu.  |
| *Atliekų perdengimo metodai, periodiškumas ir perdengimui naudojamo grunto arba kitos panašios fizine struktūra inertinės medžiagos šaltiniai* | Supiltų ir sutankintų atliekų sluoksniai, ne storesni kaip 2 m. bus perdengiami grunto ar kitų inertinių medžiagų (pvz., susmulkintų statybinių atliekų, techninio komposto ) tarpsluoksniais šiltuoju metų periodu (aplinkos oro temperatūrai esant aukštesnei nei 0oC). Perdengimui reikiamas gruntas bus laikomas grunto sandėliavimo aikštelėje. Grunto poreikiams patenkinti planuojama gruntą pirkti.  |
| *Filtrato surinkimas ir valymas* | Sąvartyno filtrato prasiveržimo į požeminį sluoksnį bei dirvožemio užteršimo išvengimui įrengtas sąvartyno dugnas su bentonito ir geotekstilės paklotais, kurie užtikrins pakankamą dugno hermetiškumą, sąvartyne įrengta filtrato surinkimo drenažinė sistema. Tinklais surinktos sąvartyno filtrato nuotekos nukreipiamos į du rezervuarus po 50 m3 – filtrato sukauptuvus, o iš jo į nuotekų siurblinę. Iš nuotekų siurblinės, nuotekos spaudiminė buitinių nuotekų linija paduodamos į Utenos m. nuotekų valymo įrenginius.  |
| *Sąvartyno dujų surinkimas ir naudojimas* | Utenos regioniniame nepavojingų atliekų sąvartyne senajame kaupe įrengta vertikali dujų surinkimo sistema. Numatoma įrengti horizontaliąją, arba vertikalią dujų surinkimo sistemą. Įrengus dujų surinkimo drenas, dujų magistralė bus sujungta jau su esamu dujų išsiurbimo įrenginiu. Perdirbimui pakankamas dujų kiekis susidarys po 4-5 metų nuo sąvartyno eksploatacijos pradžios. Dujų surinkimo šulinių skaičius bus didinamas palaipsniui, proporcingai šalinamų atliekų kiekiui. Remiantis atliktais prognozuojamo sąvartyno dujų susidarymo potencialo skaičiavimais, galima teigti, kad sąvartyno dujų debitas savo maksimumą pasieks 20 – ais metais po atidarymo ir sieks 170 m3/h. Visa regioninio sąvartyno dujų surinkimo esama ir busimos sistemos, bei dujų deginimo fakelas pagal sutartį yra perduotos UAB „Umaro energija“ Sąvartyno dujų deginimo fakelas neeksploatuojamos, dujos uždaru dujotiekiu tiekiamos UAB „Umaro energija“ |
| *Sąvartyno ir atskirų jo dalių uždarymo bei priežiūros po uždarymo planas* | Senojo sąvartyno kaupo galutinis uždengimas (pagal techninį projektą) – 2008 IV ketv.Išeksploatuotų regioninio sąvartyno sekcijų tarpinis uždengimas:1. 1 – osios sekcijos (apytiksliai 7 m. nuo eksploatacijos pradžios)
2. 2 – osios sekcijos (apytiksliai 6 m. nuo eksploatacijos pradžios)
3. 3 – osios sekcijos (apytiksliai 6 m. nuo eksploatacijos pradžios) ir t.t.

Viso bus įrengta 3 regioninio sąvartyno sekcijos. |
| *Aplinkos monitoringas* | Utenos reginiame bei senajame sąvartynuose atliekamas požeminio bei paviršinio vandens monitoringas, filtrato monitoringas ir dujų monitoringas.  |

**15. Atliekų stebėsenos priemonės.**

Nekeičiama

**16. Reikalavimai ūkio subjektų aplinkos monitoringui (stebėsenai), ūkio subjekto monitoringo programai vykdyti.**

Ūkio subjektų taršos šaltinių išmetamų/išleidžiamų teršalų monitoringą vykdyti pagal Aplinkos apsaugos agentūros suderintą ūkio subjekto aplinkos monitoringo programą, kuri pridedama Leidimo priede Nr. 5.

**17. Reikalavimai triukšmui valdyti, triukšmo mažinimo priemonės.**

Nepavojingų atliekų sąvartyne triukšmo šaltiniai yra:

1. Atliekas vežantis autotransportas sąvartyno darbo metu.
2. Sunkiasvorė technika, dirbanti sąvartyno darbo metu.

**Triukšmo mažinimo priemonės.**

Ties sąvartyno SAZ riba, kuri yra 500 m. nuo sąvartyno, triukšmas neviršys aplinkos foninio triukšmo bei įtakos jam neturės.

1. Į sąvartyne esantys keliai nuolat prižiūrimi, atsiradusios duobės bei provėžos yra lyginamos.

2. Į sąvartyną įleidžiamos tik techniškai tvarkingos transporto priemonės.

3. Beveik visą sąvartyno perimetrą supa želdiniai, dalinai sulaikantys triukšmą

**18. Įrenginio eksploatavimo laiko ribojimas.**

Įrenginio eksploatavimo darbo laikas nėra ribojamas.

**19. Sąlygos kvapams sumažinti, pvz., rezervuarų uždengimas / uždarymas, garų, susidarančių užpildant rezervuarus, surinkimas ir apdorojimas, tinkamas rezervuarų įrengimas, spalvos parinkimas (dėl šilumos absorbcijos tamsios spalvos padidina lakių medžiagų garavimą).**

HN 121:2010 „Kvapo koncentracijos ribinė vertė gyvenamosios aplinkos ore“ nėra kontroliuojamos ir nebus pažeidžiama, kadangi sąvartyno SAZ riboje nėra gyvenamųjų ar visuomeninės paskirties patalpų.

19.1. Kvapų sklidimo iš įrenginių mažinimo priemonės, atsižvelgiant į ES GPGB informaciniuose dokumentuose pateiktas rekomendacijas kvapams mažinti.

* kasdieninis atliekų sutankinimas ir uždengimas;
* sąvartyno aptvėrimas tankia tvora (neleis šiukšlėms patekti už sąvartyno ribos);
* dangų paviršių laistymas vandeniu sausais periodais;
* 500 m sanitarinė apsaugos zona.
* probiotikų naudojimas.

**20. Kitos leidimo sąlygos ir reikalavimai pagal Taisyklių 65 punktą.**

1. Leidimas išduodamas neterminuotai.
2. Veiklos vykdytojas privalo raštu pranešti Utenos regiono aplinkos apsaugos departamentui ir Aplinkos apsaugos agentūrai (toliau – Agentūra) apie ūkinės veiklos pakeitimo pradžią.
3. Veiklos vykdytojas privalo patikslinti ir /ar pateikti Agentūrai Aplinkos oro taršos šaltinių ir iš jų išmetamų teršalų inventorizacijos ataskaitą, tuo atveju jei pasikeistų informacija apie aplinkos oro taršos šaltinius ir/ar išmetamus teršalus.
4. Veiklos vykdytojas privalo raštu pranešti Agentūrai apie planuojamus įrenginio eksploatavimo pakeitimus arba veiklos vykdytojo vykdomos ūkinės veiklos esminius pakeitimus. Įvykus esminiams ūkinės veiklos pakeitimams, kurie apibrėžti Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklėse, patvirtintose LR aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės) turi pateikti paraišką TIPK leidimui pakeisti.
5. Veiklos vykdytojas turi rinkti informaciją apie vykdomos ūkinės veiklos geriausiai prieinamas technologijas ir ieškoti galimybių jas pritaikyti. Pasikeitus norminiams dokumentams, atsiradus naujiems ar įdiegus naujus technologinius, gamybinius sprendimus – peržiūrėti įrenginio atitikimą geriausiai prieinamiems gamybos būdams.
6. Veiklos vykdytojas privalo reguliariai ir laiku kompetentingoms aplinkosaugos institucijoms teikti reikiamas ataskaitas.
7. Gamtinių resursų sunaudojimas, atliekų tvarkymas turi būti apskaitomi ir registruojami atitinkamuose žurnaluose ir laisvai prieinami kontroliuojančioms institucijoms.
8. Atliekų priėmimo bei kitų procedūrų ir jų įrašų turinys turi būti aiškiai nustatyti, saugojami ir laisvai prieinami kontroliuojančioms institucijoms.
9. Bet kokio eksploatacijos sutrikimo atveju būtina kiek įmanoma skubiau pristabdyti ir nutraukti įrenginių darbą, kol bus atkurtos normalios eksploatacijos sąlygos.
10. Artimiausioje gyvenamojoje aplinkoje turi būti užtikrinami Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintos Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuose ir visuomeninės paskirties pastatuose bei jų aplinkoje“ patvirtinimo“ reglamentuojami triukšmo lygiai.
11. Artimiausioje gyvenamojoje aplinkoje turi būti užtikrinta Lietuvos higienos normos HN 121:2010 „Kvapo koncentracijos ribinė vertė gyvenamosios aplinkos ore“, patvirtintos Lietuvos Respublikos sveikatos apsaugos ministro 2010 m. spalio 4 d. įsakymu Nr. V-885 „Kvapo koncentracijos ribinės vertė gyvenamosios aplinkos ore ir kvapų kontrolės gyvenamosios aplinkos ore taisyklių patvirtinimo“, reglamentuojama kvapo vertė.
12. Galutinai nutraukdamas veiklą, veiklos vykdytojas privalo įvertinti dirvožemio ir požeminių vandenų užterštumo būklę pavojingų medžiagų atžvilgiu. Jeigu dėl įrenginio eksploatavimo pastarieji labai užteršti šiomis medžiagomis ir jų būklė skiriasi nuo pirminės būklės eksploatavimo pradžioje, veiklos vykdytojas privalo imtis būtinų priemonių dėl tos taršos, siekdamas atkurti pradinę eksploatavimo vietos būklę.

**TARŠOS INTEGRUOTOS PREVENCIJOS IR KONTROLĖS LEIDIMO**

**NR. TU (1)-59/T-U.4-6/2018 PRIEDAI**

1. Paraiška taršos integruotos prevencijos ir kontrolės leidimui gauti ir jos priedai:

1.1. Paraiška

1.2. Atliekų naudojimo ir šalinimo techninis reglamentas

1.3. Atliekų naudojimo ar šalinimo veiklos nutraukimo planas su komerciniais pasiūlymais

2. Aplinkos apsaugos agentūros 2018-01-04 rašto Nr. (28.1)-A4-79 ,,Dėl taršos integruotos prevencijos ir kontrolės leidimui pakeisti priėmimo“, kopija.

3. Nacionalinio visuomenės sveikatos centro prie Sveikatos apsaugos ministerijos Utenos departamento 2017-08-01 rašto Nr. 2.9-783 (16.10.6. 9.11) kopija.

4. Skelbimas.

5. Susirašinėjimai su veiklos vykdytoju ir kitomis institucijomis

6. Aplinkos apsaugos agentūros 2016-09-08 rašto Nr. (28.1)-A4-9048 ,,Sprendimas dėl TIPK leidimo Nr. TU(1)59 sąlygų peržiūrėjimo“, kopija.

2018 m. sausio 31 d.

(Priedų sąrašo sudarymo data)

Aplinkos apsaugos agentūros

direktorė Aldona Margerienė \_\_\_\_\_\_\_\_\_\_\_\_\_\_\_

 (Vardas, pavardė) (parašas)

A. V